qundao/data-zh-poetry huggingface dataset:
书仁里族侄佐时家庆卷后八绝·其四
作者：程敏政
朝代：明

梦中疑有笔生花，不比书窗学画鸦。努力顾名思擢第，读书休负好年华。
书所见十四韵
作者：程敏政
朝代：明

大水那能望有年，恤民恩诏喜拳拳。事凭公廪终难济，情到官庄最可怜。占取膏腴多极万，索来金谷动盈千。税于子粒偏加重，赋入荒年亦未蠲。港次半收烟火价，野中分握草场权。鸡豚已尽田间利，舟楫仍需水面钱。泛使不禁频去住，小民何日许安便。伐残桑枣惟馀地，典尽车牛莫诉天。罪絷便连儿女辈，鞭笞宁计令丞员。屋庐毁废沦波底，老弱流离委道边。糠秕无端争入市，酒浆那复敢开廛。监门有泪挥图上，守土何人达帝前。愧我身非观察使，伤心聊述纪行篇。
书法孝子传后
作者：程敏政
朝代：明

野宿风号半毁形，眼看坟草六回生。当时至行真难再，合上清朝太史铭。有生便识全归理，欲救亲危敢爱身。正恐毁伤堪藉口，世人翻诮舍生人。
书法孝子传后·其一
作者：程敏政
朝代：明

野宿风号半毁形，眼看坟草六回生。当时至行真难再，合上清朝太史铭。
书法孝子传后·其二
作者：程敏政
朝代：明

有生便识全归理，欲救亲危敢爱身。正恐毁伤堪藉口，世人翻诮舍生人。
予与文远为黄山之游太守王公至古城相饯俾歌工二人侍行卫使又送鼓吹四人盖恐入山荒寒藉此以破幽寂也道中赋诗用备解嘲
作者：程敏政
朝代：明

州将来从细柳屯，郡侯同饯古城村。鼓笳直遣充前导，丝竹分随有赏尊。勾曲胜游宁此过，轩辕遗迹到今存。半生少慰烟霞癖，王谢风流敢并论。
予成化戊戌岁蒙恩省觐取道绩溪入徽城今五年矣复行此途怆然有感
作者：程敏政
朝代：明

再出东城思惘然，青山依旧绕长川。昼游追及承恩日，屈指浮生又五年。
予访王氏子仁泰于泽富仁泰适以是日生男时予方以疾断酒为之喜而破戒赋诗赠之
作者：程敏政
朝代：明

深巷方停下泽车，便惊佳气蔼庭除。数声喜报檐前鹊，一颗光呈掌上珠。兆应熊罴来梦日，庆随弧矢上门初。因君破戒重开酒，佳话流传遍里闾。
予谒告还朝道出淮阴方传漕运总戎平江伯过访而侍御尹君性之奉命巡贵州舣船之际得邂逅焉性之出示阁老寿光刘先生赠行之作谨步韵一首奉别而蒹葭倚玉之诮所不能免云
作者：程敏政
朝代：明

两岸垂杨石渍苔，皇华新馆昼长开。方传漕运将军出，忽见分司御史来。当道豺狼应退避，忘机鸥鹭莫惊猜。相逢却愧无佳句，砚匣经旬积暗埃。
予过婺源宿万寿僧舍住僧敬公有望云思亲图求予诗因为下一转语
作者：程敏政
朝代：明

朝看云出岫，暮见云归山，禅心正与云相閒。如何对此生意见，思亲不觉伤朱颜。佛法无生亦无死，割爱先从二亲始。上人却有望云心，善学宁惭鲁男子。
予马与司言之马既脱羁靮遂相情好于绿阴青草间有感而作
作者：程敏政
朝代：明

绿柳郊园百亩长，两驹初脱紫游缰。翻身顾影交相惜，骈耳嘶风喜欲狂。浑似弟兄联伯仲，不须牝牡辨骊黄。何人驽骥能相挈，为写薰风苜蓿场。
二十九日夜晴太庙陪祀作时王惟臣詹事刘希贤汪伯谐二庶子郑瑶夫罗明仲洗马俱以疾在告
作者：程敏政
朝代：明

连朝阴雨一宵晴，百辟相欢仰孝诚。鹤驭自天来九庙，衮衣成礼及三更。迎銮乐向门前奏，扈跸人从树里行。储辅近来多病渴，叨陪独幸夜通名。
二十五日朝陵次世贤太史
作者：程敏政
朝代：明

二圣仙陵隔路岐，松林灯火夜差池。中天绛阙长相峙，夹道苍山晚更奇。地迥易看星次转，天寒不觉露华滋。一年一度陪鸳侣，清庙无才续旧诗。
二月一日辞亲赴京出休宁东门
作者：程敏政
朝代：明

贱子来何时，倏焉戒晨装。王程难久滞，俛首辞高堂。哽咽不敢啼，惧我亲情伤。踯躅县东门，涕下沾衣裳。回思古之人，仕者不出乡。自从封建废，坐使亲义戕。我生竟何成，去住心徬徨。春阴澹如染，遥山郁相望。愿保忠孝期，桑梓生辉光。
二月七日右顺天门奉雍王殿下讲读及侍书三日赐宴有作
作者：程敏政
朝代：明

帝子英标仅八龄，书堂新启傍彤庭。分张彩笔看题字，指点牙签与授经。侍史换香占昼漏，贵人传敕赐春醽。非才滥窃隆师礼，数墨寻行愧典刑。
二月二十六日南山雨中晚归
作者：程敏政
朝代：明

小驻肩舆野水滨，轻雷将雨酿花辰。板桥中断春溪涨，竹筏遥呼晚渡人。云气黑催诗思远，江峰青入画图匀。乘时剩结渔樵侣，少答君恩便乞身。
二月六日睦州城东遇雨野泊杂言一首
作者：程敏政
朝代：明

东风日夕至，倚棹桐江浔。淅淅打篷雨，渺然动羁心。老夫起读易，小儿坐鸣琴。相随二三子，一笑开烦襟。山家隔溪渚，上有青竹林。依依出烟火，阁阁飞沙禽。他乡忽值此，颇似南山岑。人生若萍梗，况彼霜毛侵。临流发孤啸，极目江云深。
二月十七日饮水南叶氏晚归作
作者：程敏政
朝代：明

偶赴前村约，春泥曲巷通。食便新笋好，饮发旧醅空。澹月穿云上，青山与客东。园居知不远，深树一灯红。
二月十四日李修撰子阳请饮江北陈家王修撰德辉在座
作者：程敏政
朝代：明

客里欣逢两状头，东风三日系兰舟。浙西何处春色好，江北旧家池馆幽。醉任往来冲细雨，情牵离合付新讴。忽惊巷额题潘阆，愧我无诗纪胜游。
二月廿八日吕侍御惠新历
作者：程敏政
朝代：明

春风疑不到山城，两月阴无几日晴。玉历初分试披检，已惊时节近清明。
于千户母夫人哀挽
作者：程敏政
朝代：明

万石家成老未慵，忽惊霜涧仆高松。阃仪可但蘋蘩托，庭训无忘俎豆容。梦落海东陪鹤驭，恩从天上得鸾封。贤郎抆泪书遗德，留向他年说女宗。
云乐
作者：程敏政
朝代：明

居官淹冀土，全室住江关。弟妹身如玉，庭闱发未班。昼眠思剑外，晚眺近西山。扰扰红尘里，何时解绶还。
云岚山汪王墓
作者：程敏政
朝代：明

六州已罢新开府，千载谁思旧使君。只有云岚桥下路，行人能指越公坟。
云水山房
作者：程敏政
朝代：明

杖策云溪上，濯足云溪下。由来故王孙，却是忘机者。仰看鸢戾天，俯见鱼潜渊。欲悟动静理，日到云溪边。溪云时卷舒，溪水可厉揭。珍重溪居人，斯言或相契。
云龙山留别宗侄楚英同守
作者：程敏政
朝代：明

客里孤舟此暂停，夕阳红处乱峰青。閒云尚绕从龙地，蔓草空馀放鹤亭。佛散宝花成旧刹，人摩苍藓刻新铭。等閒吊古情无限，不为伤离酒易醒。
五日宿浯村明日饮大畈
作者：程敏政
朝代：明

畈上重来有所思，水风山雪似当时。壶觞夜话春坊宅，香火晨瞻御史祠。鱼出小塘供馔屡，鸡鸣深巷报炊迟。病惭两日淹留地，才薄难胜画里诗。
五日左顺门赐金织云雁纻丝绯袍
作者：程敏政
朝代：明

君王将出事郊祈，朝罢金门召赐绯。手奉印缄鹓作序，胸盘云锦雁交飞。五紽但拟赓周咏，一字何能补舜衣。明日斋宫同入拜，圜丘春日烂相辉。
五显庙
作者：程敏政
朝代：明

五岭巍巍奠一州，炳灵宁不异长流。火旗云马分明见，风魃山魈次第收。满坐遗形如伯仲，当时封爵比公侯。神功最是难忘处，岁岁居民庆有秋。
五月一日复经筵日讲简廉伯宾之二学士
作者：程敏政
朝代：明

随銮复入殿东门，浅薄将何答异恩。去国不知三载过，传家犹幸一经存。圣颜屡顾惊华发，尚食仍饕醉绿尊。词苑故人天下士，别来佳话得重论。
五月二十九日起屡赐桃杏郁李莲房筥上黄封或题上林监进乾清宫八字或题上林苑海子进乾清宫九字或题司马苑局进乾清宫茶房上用十一字
作者：程敏政
朝代：明

御果频颁出尚方，满筐甘溢露瀼瀼。黄封尽带乾清字，朱实平分上苑香。谢表亲将烦内使，承欢先捧寿高堂。自知犬马功何逮，一饭从来不敢忘。
五月八日翰林前堂坐书所见
作者：程敏政
朝代：明

公署忙閒不自由，眼中诗料忽相投。草分暗茁攻砖罅，槐出横枝荫瓦沟。
五月十二日公署后园偶步
作者：程敏政
朝代：明

堂西亭子大于瓢，一雨才晴暑半消。几日不来亭上坐，拥阶蒿梗绿齐腰。
五月十二日骑马北城堤上有感
作者：程敏政
朝代：明

北郭薰风散马蹄，绿杨千树水禽啼。蓬莱拥翠承金阙，太液分香绕玉堤。去国不知人老大，临流还识路东西。红尘白发诗情减，缓策吟成日向低。
亚卿知郡似公提刑判府沈公邀仆与康亚卿饮席上作
作者：程敏政
朝代：明

百雉山城两谪居，一尊相属晚秋馀。侵人白发凭多少，阅世浮云自卷舒。林下正容吾辈拙，天涯谁说故人疏。遥闻圣主覃恩诏，拟逐田翁款使车。
亚卿知郡似公特书具舆马见招晚行石岭道中作
作者：程敏政
朝代：明

香山中断路逶迤，秋色偏于客兴宜。红树乌犍归别陇，败萍花鸭点清池。镜中老壮谁相约，林下忙閒我自持。村巷莫惊连夜发，几人鸡黍是真期。
亚父冢
作者：程敏政
朝代：明

废冢曾经盗发频，白头空作楚谋臣。填胸一怒缘何事，嬴得渔樵冷笑人。
人日喜晴
作者：程敏政
朝代：明

六日雨兼雪，今晨忽放晴。风吹群沴散，日射四山明。喜卜民生遂，恭惟世道亨。正寻诗纪胜，檐鹊送新声。
人月圆 为人寄寿钱塘王嘉瑞 故孔目天与之孙
作者：程敏政
朝代：明

钱塘江绕吴山翠，相望隔天涯。镇海奇观，泛浙佳兴，尽属谁家。闻说王郎，翰林孙子，四十年华。遥想同人，一回相寿，几醉流霞。
仁里宗侄素时日侍予于聚爱楼又从游石镜诸处胜地情意勤款与他宗人不同时予将重脩统宗世谱且欲编石镜古今题咏以素时之博学好古也两以属之素时其尚有以副予之志哉
作者：程敏政
朝代：明

年来常动竹林思，一见偏怜海鹤姿。古寺芒鞋春眺日，高楼灯烛夜谈时。统宗再续篁墩谱，纪胜新编石镜诗。知子有才堪订约，双鱼相寄莫相辞。
仆家徽之篁墩有晋循吏陈忠臣之祠第在焉土人尝更名黄以避巢贼之荼毒袭称至今仆近复篁墩之号而翰长镜川先生作十绝非之仆亦未敢以为是也谨次韵随章奉答幸终教之
作者：程敏政
朝代：明

敢因一字浪雌黄，自分严于斧钺霜。只有地灵知此意，年年风雨茁新篁。庙中人物气如生，正字分明欲正名。污蔑但知当自洗，高谈元不计谁精。贼巢能识识中文，亥豕宁无辨几分。珍重墩头贤父老，果然谈笑却秦军。璞也全身朴受诛，怜宗终复胜怜儒。仙芝正作诸戎首，何怪蕲黄血满衢。难将疑似幸全宗，毕竟篁黄字不同。黠盗关心生杀处，岂应无语过湘丛。王谢墩名一任谁，故园黄竹我须知。金盘华屋杨家果，此说方应是可疑。胜地蒙污自不该，岂嫌舆隶爱公台。片言祗欲求今是，何姓非从古圣来。轩皇何处有丹池，万仞黄山踞歙黟。墩与此山元异脉，有灵应笑客何为。篁竹无言阅岁华，倚墩宁欲逞豪夸。如言实重名非重，应笑人间复姓家。愧是忠良一派孙，笔锋常欲讨无君。不忘祖武思绳处，第一当从此地论。
仆家徽之篁墩有晋循吏陈忠臣之祠第在焉土人尝更名黄以避巢贼之荼毒袭称至今仆近复篁墩之号而翰长镜川先生作十绝非之仆亦未敢以为是也谨次韵随章奉答幸终教之·其一
作者：程敏政
朝代：明

敢因一字浪雌黄，自分严于斧钺霜。只有地灵知此意，年年风雨茁新篁。
仆家徽之篁墩有晋循吏陈忠臣之祠第在焉土人尝更名黄以避巢贼之荼毒袭称至今仆近复篁墩之号而翰长镜川先生作十绝非之仆亦未敢以为是也谨次韵随章奉答幸终教之·其七
作者：程敏政
朝代：明

胜地蒙污自不该，岂嫌舆隶爱公台。片言祗欲求今是，何姓非从古圣来。
仆家徽之篁墩有晋循吏陈忠臣之祠第在焉土人尝更名黄以避巢贼之荼毒袭称至今仆近复篁墩之号而翰长镜川先生作十绝非之仆亦未敢以为是也谨次韵随章奉答幸终教之·其三
作者：程敏政
朝代：明

贼巢能识识中文，亥豕宁无辨几分。珍重墩头贤父老，果然谈笑却秦军。
仆家徽之篁墩有晋循吏陈忠臣之祠第在焉土人尝更名黄以避巢贼之荼毒袭称至今仆近复篁墩之号而翰长镜川先生作十绝非之仆亦未敢以为是也谨次韵随章奉答幸终教之·其九
作者：程敏政
朝代：明

篁竹无言阅岁华，倚墩宁欲逞豪夸。如言实重名非重，应笑人间复姓家。
仆家徽之篁墩有晋循吏陈忠臣之祠第在焉土人尝更名黄以避巢贼之荼毒袭称至今仆近复篁墩之号而翰长镜川先生作十绝非之仆亦未敢以为是也谨次韵随章奉答幸终教之·其二
作者：程敏政
朝代：明

庙中人物气如生，正字分明欲正名。污蔑但知当自洗，高谈元不计谁精。
仆家徽之篁墩有晋循吏陈忠臣之祠第在焉土人尝更名黄以避巢贼之荼毒袭称至今仆近复篁墩之号而翰长镜川先生作十绝非之仆亦未敢以为是也谨次韵随章奉答幸终教之·其五
作者：程敏政
朝代：明

难将疑似幸全宗，毕竟篁黄字不同。黠盗关心生杀处，岂应无语过湘丛。
仆家徽之篁墩有晋循吏陈忠臣之祠第在焉土人尝更名黄以避巢贼之荼毒袭称至今仆近复篁墩之号而翰长镜川先生作十绝非之仆亦未敢以为是也谨次韵随章奉答幸终教之·其八
作者：程敏政
朝代：明

轩皇何处有丹池，万仞黄山踞歙黟。墩与此山元异脉，有灵应笑客何为。
仆家徽之篁墩有晋循吏陈忠臣之祠第在焉土人尝更名黄以避巢贼之荼毒袭称至今仆近复篁墩之号而翰长镜川先生作十绝非之仆亦未敢以为是也谨次韵随章奉答幸终教之·其六
作者：程敏政
朝代：明

王谢墩名一任谁，故园黄竹我须知。金盘华屋杨家果，此说方应是可疑。
仆家徽之篁墩有晋循吏陈忠臣之祠第在焉土人尝更名黄以避巢贼之荼毒袭称至今仆近复篁墩之号而翰长镜川先生作十绝非之仆亦未敢以为是也谨次韵随章奉答幸终教之·其十
作者：程敏政
朝代：明

愧是忠良一派孙，笔锋常欲讨无君。不忘祖武思绳处，第一当从此地论。
仆家徽之篁墩有晋循吏陈忠臣之祠第在焉土人尝更名黄以避巢贼之荼毒袭称至今仆近复篁墩之号而翰长镜川先生作十绝非之仆亦未敢以为是也谨次韵随章奉答幸终教之·其四
作者：程敏政
朝代：明

璞也全身朴受诛，怜宗终复胜怜儒。仙芝正作诸戎首，何怪蕲黄血满衢。
仆所悬学士牙牌乃文懿公旧物今仆已获新制者敢用归之维立寅长侑以一诗用备词林故事且以著杨氏之盛云
作者：程敏政
朝代：明

此牌休道阅人多，兄弟悬来得几何。竞爽衣冠誇浙水，承恩先后上鸾坡。我惭白雪歌难续，君爱青毡手重摩。他日阶庭看转付，森森兰玉待高科。
仆碑行
作者：程敏政
朝代：明

贞观仆碑缘入谮，元祐仆碑谗更甚。太平再致伊谁功，后有温公前郑公。平生富贵若土苴，贬秩停昏何啬丰。惩惰纳忠真力假，绍述遑讥缀旒者。辽东兵败金人来，口碑一日高崔嵬。
以云里帝城双凤阙雨中春树万人家为韵集古十四绝为户部白玢郎中题画
作者：程敏政
朝代：明

落花飞絮正纷纷，半入江风半入云。最是一年春好处，碧山如画又逢君。清溪一道穿桃李，汀畔数鸥閒不起。日暮汀洲一望时，城外青山如屋里。临颖美人在白帝，日暮千峰转迢递。淡妆浓抹总相宜，彩毫应染炉烟细。偶逢樵者问山名，天外三峰削不成。日暮长堤更回首，淡烟疏雨过高城。瓦沟银竹曙翻江，浩唱庭花倒玉缸。山围四座画图出，时有白鹤飞来双。日色才临仙掌动，王城晓日窥丹凤。笑问客从何处来，词人解撰河清颂。一年最好是三月，扁舟系岸依林樾。百花原头望京师，青龙夭矫盘双阙。终日戚戚思羁旅，晓来时有流莺语。马上谁家白面郎，沾衣欲湿杏花雨。马足车尘到处通，等閒桃李即争红。花时未免人来往，多少楼台烟雨中。绿杨红杏满城春，水面鱼游不避人。何处貌将归画府，湿云如梦水如尘。遥看一处攒云树，蜂蝶飞来过墙去。垂鞍不鞚马行迟，莫是长安行乐处。春花不愁不烂漫，早晚烟村碧江畔。山水之图张卖时，家无甔石输百万。家住红蕖曲水滨，天晴宫柳暗长春。溪边物色宜图画，须就桃源问主人。酒幔高楼一百家，春城无处不飞花。孤舟明日毗陵道，且尽芳尊恋物华。
以云里帝城双凤阙雨中春树万人家为韵集古十四绝为户部白玢郎中题画·其一
作者：程敏政
朝代：明

落花飞絮正纷纷，半入江风半入云。最是一年春好处，碧山如画又逢君。
以云里帝城双凤阙雨中春树万人家为韵集古十四绝为户部白玢郎中题画·其七
作者：程敏政
朝代：明

一年最好是三月，扁舟系岸依林樾。百花原头望京师，青龙夭矫盘双阙。
以云里帝城双凤阙雨中春树万人家为韵集古十四绝为户部白玢郎中题画·其三
作者：程敏政
朝代：明

临颖美人在白帝，日暮千峰转迢递。淡妆浓抹总相宜，彩毫应染炉烟细。
以云里帝城双凤阙雨中春树万人家为韵集古十四绝为户部白玢郎中题画·其九
作者：程敏政
朝代：明

马足车尘到处通，等閒桃李即争红。花时未免人来往，多少楼台烟雨中。
以云里帝城双凤阙雨中春树万人家为韵集古十四绝为户部白玢郎中题画·其二
作者：程敏政
朝代：明

清溪一道穿桃李，汀畔数鸥閒不起。日暮汀洲一望时，城外青山如屋里。
以云里帝城双凤阙雨中春树万人家为韵集古十四绝为户部白玢郎中题画·其五
作者：程敏政
朝代：明

瓦沟银竹曙翻江，浩唱庭花倒玉缸。山围四座画图出，时有白鹤飞来双。
以云里帝城双凤阙雨中春树万人家为韵集古十四绝为户部白玢郎中题画·其八
作者：程敏政
朝代：明

终日戚戚思羁旅，晓来时有流莺语。马上谁家白面郎，沾衣欲湿杏花雨。
以云里帝城双凤阙雨中春树万人家为韵集古十四绝为户部白玢郎中题画·其六
作者：程敏政
朝代：明

日色才临仙掌动，王城晓日窥丹凤。笑问客从何处来，词人解撰河清颂。
以云里帝城双凤阙雨中春树万人家为韵集古十四绝为户部白玢郎中题画·其十
作者：程敏政
朝代：明

绿杨红杏满城春，水面鱼游不避人。何处貌将归画府，湿云如梦水如尘。
以云里帝城双凤阙雨中春树万人家为韵集古十四绝为户部白玢郎中题画·其十一
作者：程敏政
朝代：明

遥看一处攒云树，蜂蝶飞来过墙去。垂鞍不鞚马行迟，莫是长安行乐处。
以云里帝城双凤阙雨中春树万人家为韵集古十四绝为户部白玢郎中题画·其十三
作者：程敏政
朝代：明

家住红蕖曲水滨，天晴宫柳暗长春。溪边物色宜图画，须就桃源问主人。
以云里帝城双凤阙雨中春树万人家为韵集古十四绝为户部白玢郎中题画·其十二
作者：程敏政
朝代：明

春花不愁不烂漫，早晚烟村碧江畔。山水之图张卖时，家无甔石输百万。
以云里帝城双凤阙雨中春树万人家为韵集古十四绝为户部白玢郎中题画·其十四
作者：程敏政
朝代：明

酒幔高楼一百家，春城无处不飞花。孤舟明日毗陵道，且尽芳尊恋物华。
以云里帝城双凤阙雨中春树万人家为韵集古十四绝为户部白玢郎中题画·其四
作者：程敏政
朝代：明

偶逢樵者问山名，天外三峰削不成。日暮长堤更回首，淡烟疏雨过高城。
任月山五王醉归图
作者：程敏政
朝代：明

何处离宫春宴罢，五马如龙自天下。锦鞯蹀躞摇东风，不用金吾候随驾。缓策乌骓衣柘黄，颜赪不奈流霞浆。手戮淫昏作天子，三郎旧是临淄王。大醉不醒危欲堕，双拥官奴却鞍座。宋王开国长且贤，谁敢尊前督觞过。申王伏马思吐茵，丝缰侧控劳奚人。可怜身与马斗力，天街一饷流香尘。岐王薛王年尚少，酒力禁持美风调。前趋后拥奉诸兄，临风彷佛闻呼召。夜漏归时严禁垣，花萼楼中金炬繁。大衾长枕已预设，帝家手足称开元。我闻逸乐关成败，狗马沉酣示明戒。二公作诰五子歌，此意当时可谁解。仙李枝空人不还，王孙一日开真颜。鸰原终古存风教，珍重丹青任月山。
会昌雪亭公子许雨中移竹诗以讯之
作者：程敏政
朝代：明

八尺庭除半绿苔，一春无意买花栽。几时凭仗连朝雨，分得青鸾数尾来。
会缌庵和谢鸣治侍讲乃叔宝庆太守君寄来韵
作者：程敏政
朝代：明

半山乔木护空庵，奠扫来频尚有岚。诸谢家风今浙左，老苏亭子旧川南。已应宗法千年立，何止亲情五世覃。考室诗成想贤守，几回歌罢又开缄。
似大器亚卿约赏葵于北城
作者：程敏政
朝代：明

闻说薰风会计轩，蜀葵开遍锦云繁。浓阴更可消炎暑，僻地谁能绝市喧。载酒几人来北郭，联镳一日下西垣。知君无限倾阳意，不羡閒花种满园。
似都宪华诞和韵
作者：程敏政
朝代：明

柏府恩光锡命三，苍髯相对凛鬖鬖。军声旧遣戎王伏，诗律高令汉吏惭。泰岳炳灵分郓上，法星流彩映弧南。一宵晤语如公瑾，不待醇醪亦自酣。
何氏丈莲卷
作者：程敏政
朝代：明

异方传得卖花翁，照水能开一丈红。色靓铅华朝带雨，香生帘幕夜含风。护妆合遣遮纨扇，侑客长应剪碧筒。闻说主人真好事，不辞题句慰芳丛。
侄垲本一名字诗
作者：程敏政
朝代：明

小阮书来求字说，篁翁属汝在躬行。杂然为学圣所戒，洿处作基那得成。立志要同莘上尹，遗书休负洛中程。一缄不尽千里意，珍重先公手命名。
侯门怨
作者：程敏政
朝代：明

绮窗日暮愁云结，宝鸭香销紫檀屑。美人一去不复还，恨满空林听鶗鴂。金盘蜡烛半成灰，罗幌凝尘惨不开。王孙夜夜愁多梦，疑有芳魂落镜台。捲帘忽见孤飞燕，白日光阴疾如箭。坟头应长素馨花，长对春风寄幽怨。
便面题寄秦恭参将
作者：程敏政
朝代：明

却敌能分北顾忧，齐纨何似掌中筹。一挥听取清风起，散作边城六月秋。
促张令君所许麻油菉豆
作者：程敏政
朝代：明

清油已尽调朱色，菉豆频思却暑汤。日日买薪还汲井，令君嘉意可能忘。
借前韵求用宾作晴洲小景
作者：程敏政
朝代：明

十年相见掖垣西，联句无才续斗鸡。卷里法书多魏晋，图中山色似青齐。莎庭惊鹤霜初下，茗碗留人月易低。肯与家林挥健笔，不辞新绢买鹅溪。
偶作寄王用宾太守
作者：程敏政
朝代：明

侯门不肯礼儒生，年少元戎更不情。此际贺兰山下路，西风落日槛车行。
偶成
作者：程敏政
朝代：明

丁香枝上叶初繁，渐觉疏阴过短垣。睡起不知初日午，画帘风动雀声喧。
偶成
作者：程敏政
朝代：明

细竹编篱护老槎，石盆新水净无沙。繁枝嫩叶青如剪，时见荼蘼放一花。
偶成
作者：程敏政
朝代：明

船窗徙倚见残阳，帆影垂流印一方。五月畏途心不恼，喜看随处麦登场。
傅家面食行
作者：程敏政
朝代：明

傅家面食天下工，制法来自东山东。美如甘酥色瑩雪，一块入口心神融。旁人未许窥炙釜，素手每自开蒸笼。侯鲭尚食固多品，此味或恐无专功。并洛人家亦精办，敛手未敢来争雄。主人官属司徒公，好客往往尊罍同。我虽北人本南产，饥肠不受饼饵充。惟到君家不须劝，大嚼颇惧冰盘空。膝前新生两小童，大者已解呼乃翁。愿君饤饾常加丰，待我醉携双袖中。
傅家面食行
作者：程敏政
朝代：明
体裁：古风

傅家面食天下工，制法来自东山东。美如甘酥色莹雪，一块入口心神融。旁人未许窥炙釜，素手每自开蒸笼。侯鲭尚食固多品，此味或恐无专功。并洛人家亦精办，敛手未敢来争雄。主人官属司徒公，好客往往尊罍同。我虽北人本南产，饥肠不受饼饵充。惟到君家不须劝，大嚼颇惧冰盘空。膝前新生两小童，大者已解呼乃翁。愿君饤饾常加丰，待我醉携双袖中。
元夕灯诗十首应制 其一 起火
作者：程敏政
朝代：明

活火翻成一缕烟，暖风吹上碧云边。须臾响作春雷起，万紫千红献帝前。
元夕灯诗十首应制 其七 古老钱
作者：程敏政
朝代：明

字画依稀古老钱，火中埋没几团圆。休言转眼全无用，买断鳌峰不夜天。
元夕灯诗十首应制 其三 金莲
作者：程敏政
朝代：明

内前花炬刻金莲，彻送儒臣事漫传。此夕一枝光照夜，顾因观赏监当年。
元夕灯诗十首应制 其九 飞火
作者：程敏政
朝代：明

夜深灯火下蓬莱，一片飞霞烛上台。箫鼓不惊仙漏永，芙蓉芍药满山开。
元夕灯诗十首应制 其二 牡丹
作者：程敏政
朝代：明

曾烧银烛照红妆，贪睡花神梦正长。高卧不知身已幻，碧纱笼里度春光。
元夕灯诗十首应制 其五 石竹
作者：程敏政
朝代：明

银缸分出影参差，旋点朱英上绿枝。一夕自开还自谢，化机谁谓有停时。
元夕灯诗十首应制 其八 蝶恋花
作者：程敏政
朝代：明

鳌山花卉竞春红，舞蝶时来趁煖风。一霎不知何处在，恍疑飞过漆园东。
元夕灯诗十首应制 其六 玉簪
作者：程敏政
朝代：明

一种名花号玉簪，冰容斜倚翠云衾。谁知点缀春宵景，尽把芳心变赤心。
元夕灯诗十首应制 其十 金菊
作者：程敏政
朝代：明

巨鳌峰下彩云深，谁遣秋容入上林。始觉化工生意溥，菊花新放满枝金。
元夕灯诗十首应制 其四 木香
作者：程敏政
朝代：明

煌煌火树照金门，不倩韩郎为染根。御苑春光长不老，好花开到木香盆。
元夕灯诗十首应制·起火
作者：程敏政
朝代：明

活火翻成一缕烟，暖风吹上碧云边。须臾响作春雷起，万紫千红献帝前。曾烧银烛照红妆，贪睡花神梦正长。高卧不知身已幻，碧纱笼里度春光。内前花炬刻金莲，彻送儒臣事漫传。此夕一枝光照夜，顾因观赏监当年。煌煌火树照金门，不倩韩郎为染根。御苑春光长不老，好花开到木香盆。银缸分出影参差，旋点朱英上绿枝。一夕自开还自谢，化机谁谓有停时。一种名花号玉簪，冰容斜倚翠云衾。谁知点缀春宵景，尽把芳心变赤心。字画依稀古老钱，火中埋没几团圆。休言转眼全无用，买断鳌峰不夜天。鳌山花卉竞春红，舞蝶时来趁煖风。一霎不知何处在，恍疑飞过漆园东。夜深灯火下蓬莱，一片飞霞烛上台。箫鼓不惊仙漏永，芙蓉芍药满山开。巨鳌峰下彩云深，谁遣秋容入上林。始觉化工生意溥，菊花新放满枝金。
元夜与文远联句
作者：程敏政
朝代：明

春夜沉沉酒未阑，细谈心事尽交欢。频添兽炭温陶鼎，乍结鸥盟愧素餐。山色满楼人借宿，诗篇盈纸客留看。烧残蜡炬毋辞醉，才听东风报履端。
元日
作者：程敏政
朝代：明

松槚情深懒问途，又从乡国饮屠苏。时名浪比来仪凤，薄孝思同返哺乌。四十头颅惊隔岁，五千文字愧今吾。承平一饭皆君赐，遥望星杓礼帝都。
元日寿董都督
作者：程敏政
朝代：明

旌节初离海上营，喜从元日庆长生。函关气逐东风到，垒壁星连北斗明。射虎不忧双臂弱，据鞍宁许一身轻。侯门最得春光早，满进椒花酒数行。
元日早朝
作者：程敏政
朝代：明

宫鸦集曙彩鞭挥，剑佩森森拱太微。日晃御床明绣衮，云回銮辂见青旂。鸿胪立仗传三呼，马监随班控六飞。喜值芳年叨侍从，起居长许近皇闱。
元旦早朝
作者：程敏政
朝代：明

共上履端庆，追陪鹓鹭行。寅宾趋玉陛，平旦下青坊。四十行年始，涓埃报日长。无闻知不免，惭愧授经郎。
先公同年之子二十七人作通家会漫成一律
作者：程敏政
朝代：明

屈指通家四十年，举杯相属意茫然。一家兄弟非生客，两世衣冠本夙缘。昼短不妨灯继晷，情长那惜酒成川。无前胜会从今日，愿保家声作美传。
先忠烈王遗迹十二咏 其一 射蜃湖
作者：程敏政
朝代：明

青草湖阴路，神人迹尚留。雕翎方出彀，蜃气不成楼。乱石滩声急，连村树色稠。英魂知不散，时向此中游。
先忠烈王遗迹十二咏 其七 射的山
作者：程敏政
朝代：明

空山崖石上，羽镞半留形。鸟过不敢下，苔封疑有灵。子孙传野史，守令刻新铭。亦有南开府，忠勋继汗青。
先忠烈王遗迹十二咏 其三 相公木
作者：程敏政
朝代：明

棚木长千尺，蜿蜒距水涯。皴皮躔荇带，老色映蘋花。雷雨春惊蛰，星河夜汎槎。渔舠莫轻近，神物此为家。
先忠烈王遗迹十二咏 其九 相公湖
作者：程敏政
朝代：明

将军本龙种，居处化渊中。变态时常见，真游路不通。渚宫随烛显，海市向阳空。不是多遗爱，人争说相公。
先忠烈王遗迹十二咏 其二 白石阡
作者：程敏政
朝代：明

湖上妖氛灭，山前吉兆开。黄冠离水府，白石定泉台。墓碣龟仍在，冥仪兽半推。年年寒食雨，时见远孙来。
先忠烈王遗迹十二咏 其五 铧卜桥
作者：程敏政
朝代：明

荷锄方出郭，徵诏忽临身。问吉占田具，祈灵拜水神。风云曾得意，溪壑自生春。伫立长桥下，悠悠迹未陈。
先忠烈王遗迹十二咏 其八 歃血台
作者：程敏政
朝代：明

勤王初受命，仗剑即登坛。左袒人争奋，中兴事不难。令岩朱雀帜，盟重白鸡盘。想像临戎处，荒山草木寒。
先忠烈王遗迹十二咏 其六 洗马池
作者：程敏政
朝代：明

山前收战后，洗马向晴波。髀肉加鞭久，腰痕受箭多。敌兵愁弃甲，征戍喜投戈。旧迹无寻处，沙头剩绿莎。
先忠烈王遗迹十二咏 其十 千年木
作者：程敏政
朝代：明

嘉木何年种，巃嵷护古坟。蛇皮斜溜雨，龙角上排云。手植传乡土，神游隔世氛。子孙今万派，冠佩日纷纷。
先忠烈王遗迹十二咏 其十一 相公坛
作者：程敏政
朝代：明

结坛嘉树下，村赛鼓逢逢。老稚冠裳杂，鸡豚俎豆丰。灵旗朝送雨，神马夜嘶风。自是阴功厚，年年配社公。
先忠烈王遗迹十二咏 其十二 世忠庙
作者：程敏政
朝代：明

立孤人去远，孙子更流芳。忠节高千古，神功被一方。旧祠传异代，新爵换真王。何幸南归便，焚香拜寝堂。
先忠烈王遗迹十二咏 其四 鼓吹台
作者：程敏政
朝代：明

壮士昔登台，乡兵取次裁。鸣鼙催阵起，吹角召军回。旧事传遗老，荒台没草莱。至今风雨夕，犹讶战声来。
先忠烈王遗迹十二咏·射蜃湖
作者：程敏政
朝代：明

青草湖阴路，神人迹尚留。雕翎方出彀，蜃气不成楼。乱石滩声急，连村树色稠。英魂知不散，时向此中游。湖上妖氛灭，山前吉兆开。黄冠离水府，白石定泉台。墓碣龟仍在，冥仪兽半推。年年寒食雨，时见远孙来。棚木长千尺，蜿蜒距水涯。皴皮躔荇带，老色映蘋花。雷雨春惊蛰，星河夜汎槎。渔舠莫轻近，神物此为家。壮士昔登台，乡兵取次裁。鸣鼙催阵起，吹角召军回。旧事传遗老，荒台没草莱。至今风雨夕，犹讶战声来。荷锄方出郭，徵诏忽临身。问吉占田具，祈灵拜水神。风云曾得意，溪壑自生春。伫立长桥下，悠悠迹未陈。山前收战后，洗马向晴波。髀肉加鞭久，腰痕受箭多。敌兵愁弃甲，征戍喜投戈。旧迹无寻处，沙头剩绿莎。空山崖石上，羽镞半留形。鸟过不敢下，苔封疑有灵。子孙传野史，守令刻新铭。亦有南开府，忠勋继汗青。勤王初受命，仗剑即登坛。左袒人争奋，中兴事不难。令岩朱雀帜，盟重白鸡盘。想像临戎处，荒山草木寒。将军本龙种，居处化渊中。变态时常见，真游路不通。渚宫随烛显，海市向阳空。不是多遗爱，人争说相公。嘉木何年种，巃嵷护古坟。蛇皮斜溜雨，龙角上排云。手植传乡土，神游隔世氛。子孙今万派，冠佩日纷纷。结坛嘉树下，村赛鼓逢逢。老稚冠裳杂，鸡豚俎豆丰。灵旗朝送雨，神马夜嘶风。自是阴功厚，年年配社公。立孤人去远，孙子更流芳。忠节高千古，神功被一方。旧祠传异代，新爵换真王。何幸南归便，焚香拜寝堂。
克宽弟南归小诗二首奉简淮阴驿丞林文秀内兄休宁上舍汪汝温亲契 其一 简林
作者：程敏政
朝代：明

旧榻凝尘岁屡更，秋风一雁又南征。弟兄离合情无限，万里淮天共月明。
克宽弟南归小诗二首奉简淮阴驿丞林文秀内兄休宁上舍汪汝温亲契 其二 简汪
作者：程敏政
朝代：明

南望家山有所思，十年谁共菊花卮。不堪远雁传书处，又是重阳送别时。
克宽弟南归小诗二首奉简淮阴驿丞林文秀内兄休宁上舍汪汝温亲契·简林
作者：程敏政
朝代：明

旧榻凝尘岁屡更，秋风一雁又南征。弟兄离合情无限，万里淮天共月明。南望家山有所思，十年谁共菊花卮。不堪远雁传书处，又是重阳送别时。
兖山图寿汪令君
作者：程敏政
朝代：明

兖山当户翠亭亭，解印归来七十龄。愿子长为林壑主，一尊同阅卫生经。
兖山汪处士世宁留宿予适有事辞归别后寄此
作者：程敏政
朝代：明

越国勋名重有唐，兖山家法冠诸汪。主人有道开鸥社，子姓无哗列雁行。李白拟尝新竹酝，陈登空扫旧藤床。两怀不尽忙相别，咫尺停云万里长。
兖州东南望孔林居人谓之夫子冢云在九龙山下其山九峰故名
作者：程敏政
朝代：明

阙里何年到，匆匆一望间。人言夫子冢，正在九龙山。
入东平山中古坟以百十数残碑断磉多有年月可识
作者：程敏政
朝代：明

山过东阿两路分，草中无限昔人坟。等閒却忘征骖苦，贪看残碑到夕曛。
入都城
作者：程敏政
朝代：明

十里红尘马首翻，眼中不改旧颓垣。征夫引躅犹穿巷，稚子迎欢正及门。襆被几时淹驿路，衣冠明日叩天阍。往来敢惮关河险，得遂私情是主恩。
八功德水
作者：程敏政
朝代：明

石罅透出垣，分流曲似蚖。风文行翠縠，云影动朱幡。香欲传僧供，清能涤世烦。志公如可起，一笑问灵源。
八日宴奉天殿与亨大祭酒廉伯学士联席
作者：程敏政
朝代：明

大廷开宴庆郊成，玉辇来临自武英。拜注金罍先上寿，坐粘红纸预题名。仗前舞戚天枢近，墀下鸣鞘午漏平。同榜几人联席在，感时图报若为情。
八日游双门寺入山观石门及龙潭爱其奇胜赋短歌以畀寺僧时山斗汝耆文真梦吉德吉守道诸宗彦偕行
作者：程敏政
朝代：明

诗翁远爱山峭拔，兴奇不忧霜径滑。支溪独木掉手过，势落颠厓几七八。翩然直到石门下，鬼斧劈山如劈瓦。中分一道白虹来，直薄巉岩速于马。岩口潭深杳难测，下有千年伏龙宅。自今泉石吾可专，世外何人空物色。山僧导前野老后，寒日四山风木吼。振衣长啸匝溪行，遥揖山灵尽三斗。
八月一日丁祀夜作有怀彭文宪公
作者：程敏政
朝代：明

半夜奎星光烛天，诸生云拥戟门前。閒阶露下听更坐，别院人稀借榻眠。灯乱衣冠松外转，风清丝竹殿中传。西湖故老今何许，分鬯叨陪记往年。
八月九日醉书
作者：程敏政
朝代：明

一树阴浓橘未黄，晚风遥送木犀香。画阑倚遍无人醒，满地蛩声月过墙。蟋蟀声残夜未央，醉怜明月绕虚廊。呼童整顿庭前竹，莫共青青蔓草长。书舍深深隔素屏，画图时上雨苔青。年来溽暑无逃处，拟作南山竹下亭。灯下翛然忆故人，不知凉夜屡更巡。倚阑欲候南来雁，红叶黄花惹恨新。纳禄归来荷主恩，看书终日掩柴门。却惭相爱惟明府，能尽山家酒一尊。醉来偏爱塘鱼活，醒后遥闻壁鼠鸣。只有道人知此意，化机天籁本无情。缺月昏昏过短垣，拟扶残醉卧西轩。明朝再有寻诗约，未许奚奴早扣门。青灯遥映绣窗明，秋雨才收夜气清。我醉不知诗客散，绕阑偏爱读书声。菱角石榴鲜可爱，田鸡水鳖味尤佳。笑谈初涸沙溪酒，正及黄蜂放晚衙。馆阁新衔畎亩情，南来初幸及秋成。彫笼慧鸟知人意，终日能呼万岁声。谯楼风报鼓声初，烂醉犹堪倒一壶。洛党自怜家学在，款门休怪故人疏。主人随客共沉酣，无限风光入笑谈。独喜小童能解事，一声新调出江南。秋风庭满送租人，今岁遥应我未贫。老仆隔墙频过酒，不知门外有朱轮。山下方塘一镜开，主人高兴满池台。中秋好月重阳菊，问道谁家送酒来。诗兴萧然醉索瓜，秋风怜我鬓双华。娇歌儿女灯前戏，看汝他年夜绩麻。坐看凉月下疏棂，有客凭阑醉不胜。独喜小童知句涩，屡将新火为添灯。盆池芳草绿菲菲，灯下残香袭苧衣。山漏声稀夜何许，先生犹未掩书帏。醉贪明月久忘眠，纨扇谁题却暑篇。手抚画阑人悄悄，独馀香鹤在庭前。黠鼠欺人搅夜眠，春花秋月满吟边。归装恰有宫衣在，尽与邻家当酒钱。
八月九日醉书·其一
作者：程敏政
朝代：明

一树阴浓橘未黄，晚风遥送木犀香。画阑倚遍无人醒，满地蛩声月过墙。
八月九日醉书·其七
作者：程敏政
朝代：明

缺月昏昏过短垣，拟扶残醉卧西轩。明朝再有寻诗约，未许奚奴早扣门。
八月九日醉书·其三
作者：程敏政
朝代：明

书舍深深隔素屏，画图时上雨苔青。年来溽暑无逃处，拟作南山竹下亭。
八月九日醉书·其九
作者：程敏政
朝代：明

菱角石榴鲜可爱，田鸡水鳖味尤佳。笑谈初涸沙溪酒，正及黄蜂放晚衙。
八月九日醉书·其二
作者：程敏政
朝代：明

蟋蟀声残夜未央，醉怜明月绕虚廊。呼童整顿庭前竹，莫共青青蔓草长。
八月九日醉书·其五
作者：程敏政
朝代：明

纳禄归来荷主恩，看书终日掩柴门。却惭相爱惟明府，能尽山家酒一尊。
八月九日醉书·其八
作者：程敏政
朝代：明

青灯遥映绣窗明，秋雨才收夜气清。我醉不知诗客散，绕阑偏爱读书声。
八月九日醉书·其六
作者：程敏政
朝代：明

醉来偏爱塘鱼活，醒后遥闻壁鼠鸣。只有道人知此意，化机天籁本无情。
八月九日醉书·其十
作者：程敏政
朝代：明

馆阁新衔畎亩情，南来初幸及秋成。彫笼慧鸟知人意，终日能呼万岁声。
八月九日醉书·其十一
作者：程敏政
朝代：明

谯楼风报鼓声初，烂醉犹堪倒一壶。洛党自怜家学在，款门休怪故人疏。
八月九日醉书·其十七
作者：程敏政
朝代：明

盆池芳草绿菲菲，灯下残香袭苧衣。山漏声稀夜何许，先生犹未掩书帏。
八月九日醉书·其十三
作者：程敏政
朝代：明

秋风庭满送租人，今岁遥应我未贫。老仆隔墙频过酒，不知门外有朱轮。
八月九日醉书·其十九
作者：程敏政
朝代：明

黠鼠欺人搅夜眠，春花秋月满吟边。归装恰有宫衣在，尽与邻家当酒钱。
八月九日醉书·其十二
作者：程敏政
朝代：明

主人随客共沉酣，无限风光入笑谈。独喜小童能解事，一声新调出江南。
八月九日醉书·其十五
作者：程敏政
朝代：明

诗兴萧然醉索瓜，秋风怜我鬓双华。娇歌儿女灯前戏，看汝他年夜绩麻。
八月九日醉书·其十八
作者：程敏政
朝代：明

醉贪明月久忘眠，纨扇谁题却暑篇。手抚画阑人悄悄，独馀香鹤在庭前。
八月九日醉书·其十六
作者：程敏政
朝代：明

坐看凉月下疏棂，有客凭阑醉不胜。独喜小童知句涩，屡将新火为添灯。
八月九日醉书·其十四
作者：程敏政
朝代：明

山下方塘一镜开，主人高兴满池台。中秋好月重阳菊，问道谁家送酒来。
八月九日醉书·其四
作者：程敏政
朝代：明

灯下翛然忆故人，不知凉夜屡更巡。倚阑欲候南来雁，红叶黄花惹恨新。
八月二十一日饮城东夏氏园
作者：程敏政
朝代：明

城东全不觉秋来，小饮新亭罨画开。池跃一丸惊弄水，云随双屐笑登台。园争洛下谁当胜，曲愧巴中我未才。斜日尚牵馀兴在，马蹄沿路踏莓苔。
八月五日与程思正醉步溪上有作
作者：程敏政
朝代：明

路分青草曲如蛇，五里清浮直更斜。晚磬忽从林外出，梵宫应被白云遮。碧天明月上松梢，初结山中冷淡交。独有野僧能爱客，屡将新茗当新殽。
八月五日与程思正醉步溪上有作·其一
作者：程敏政
朝代：明

路分青草曲如蛇，五里清浮直更斜。晚磬忽从林外出，梵宫应被白云遮。
八月五日与程思正醉步溪上有作·其二
作者：程敏政
朝代：明

碧天明月上松梢，初结山中冷淡交。独有野僧能爱客，屡将新茗当新殽。
八月六日至南山怅然兴怀因就葺整书册赋此
作者：程敏政
朝代：明

秋来久不到东阡，独坐虚堂思杳然。随处粟田仍望雨，满墙诗板忽经年。解牛未悟偷生妙，辟蠹聊持讨罪权。□□□□□□□，□□□□□□□。
八月十九日大病不寐
作者：程敏政
朝代：明

参苓服尽十馀斤，犹是维摩病者身。门外生徒劳问卜，膝前儿子解忧亲。惯看本草都成诵，永谢新篘却爽神。造物眼宽容许物，可于林下不容人。
八角雕花幡石一块饷暟东白善世
作者：程敏政
朝代：明

云根谁凿竖经幢，流落真同客异邦。几见白莲驮象马，却埋苍藓混珉矼。三生梦觉诗仍在，八角盘坚意久降。舍赠幸逢东白老，看渠磨拭对禅窗。
八里湾复会亚卿同行至开河驿始别
作者：程敏政
朝代：明

客路重逢喜倍增，几人相好是心朋。爱君才似鸡群鹤，笑我船同骥尾蝇。别思渐浓频唤酒，和章难续更挑灯。薰风有约陪鸳序，忠告时时得敬承。
六年考满日偶成
作者：程敏政
朝代：明

厕迹宫僚十载馀，无功堪上考功书。冷官幸免三宜黜，丑女真成百不如。发白渐惊闻道晚，才非原合致身疏。经帏不厌儒生说，敢惜朝朝理蠹鱼。
六月二十二日大暑坐墙西槐树下有作
作者：程敏政
朝代：明

门外炎光炽，墙西一径开。残阳馀古瓦，凉吹发高槐。鸟与人俱乐，诗随景自来。无因堪破寂，童子进冰梅。
六月二十八日大雨赴斋所
作者：程敏政
朝代：明

黑云连阵雨声寒，骑马萧萧向掖垣。平地急惊成海子，御沟全似泻河源。担夫没屩犹探路，从吏篝灯不到门。小坐未眠闻屋漏，旋移斋榻过前轩。
六月五日雨后早朝偶然作
作者：程敏政
朝代：明

夜来一尺雨，汨没西家墙。不知早已霁，但觉天苍凉。独行御沟畔，流水声泱泱。仰视河汉间，星斗烂辉光。好风吹苧衣，毛发森秋霜。渺然鸱夷子，扁舟泛江乡。又若万里鸿，凌厉青云翔。人生贵适意，此境安可常。遥遥禁中鼓，隐隐夜未央。下马一憩息，旭日升东方。
六月八日与李推府南山小酌
作者：程敏政
朝代：明

返照斜衔月半弓，一襟清暑爱溪风。人行稻垄交加处，山在林塘掩映中。游兴渐开知病减，酒材难致笑诗穷。蓬门花径淹留地，赖有平生北海公。
六月十八日忠孝乡保安醮事请予充首
作者：程敏政
朝代：明

一片琅璈度曲新，社中香火会比邻。幡幢四绕星坛静，剑佩遥瞻帝座真。初向玉清充弟子，会从金马作仙人。踰年病起惊仍健，福酒还看酌数巡。
兰竹图题赠萧给事文册乃郎赴秋试
作者：程敏政
朝代：明

湘皋春婉娩，居然见双清。幽香下覆之，翠条仰而承。高石既磊磈，新泉亦泓澄。临风况君子，去住有馀情。
具庆禄寿堂
作者：程敏政
朝代：明

一周花甲到生时，春溢庭闱发未丝。爨舍雨晴鹯送喜，蓬壶风便鹤传辞。问安长拥抠衣士，调膳仍多润笔资。尽酿泮宫池下水，年年增入九霞卮。
内阁赏芍药次少傅徐先生韵四首
作者：程敏政
朝代：明

玉堂佳地苑墙阴，红药根蟠岁律深。题品正宜宗匠手，栽培那识化工心。香浮御坐堪谁比，价重名园不易寻。前辈赏缘今更续，一编留得凤池吟。花神如在镜中归，七宝妆成入眼稀。人立嘉名称近侍，天留奇品殿芳菲。药笼重此长医国，诗阵凭谁一解围。坐对薰风看未足，半帘斜日下龙扉。宫树花飞尽绿阴，陆离红映掖垣深。仙妆露洗羞涂额，国色天成笑捧心。池上紫薇元并植，风前黄蝶敢相寻。锦亭烂熳金尊赏，消得玄晖一句吟。蕊宫仙子步虚归，困倚南风午梦稀。宝鼎半薰香苒苒，锦袍秾衬绿菲菲。题惭郢曲歌千数，赏爱胡床列四围。莫问扬州三十种，几多抛掷傍岩扉。
内阁赏芍药次少傅徐先生韵四首·其一
作者：程敏政
朝代：明

玉堂佳地苑墙阴，红药根蟠岁律深。题品正宜宗匠手，栽培那识化工心。香浮御坐堪谁比，价重名园不易寻。前辈赏缘今更续，一编留得凤池吟。
内阁赏芍药次少傅徐先生韵四首·其三
作者：程敏政
朝代：明

宫树花飞尽绿阴，陆离红映掖垣深。仙妆露洗羞涂额，国色天成笑捧心。池上紫薇元并植，风前黄蝶敢相寻。锦亭烂熳金尊赏，消得玄晖一句吟。
内阁赏芍药次少傅徐先生韵四首·其二
作者：程敏政
朝代：明

花神如在镜中归，七宝妆成入眼稀。人立嘉名称近侍，天留奇品殿芳菲。药笼重此长医国，诗阵凭谁一解围。坐对薰风看未足，半帘斜日下龙扉。
内阁赏芍药次少傅徐先生韵四首·其四
作者：程敏政
朝代：明

蕊宫仙子步虚归，困倚南风午梦稀。宝鼎半薰香苒苒，锦袍秾衬绿菲菲。题惭郢曲歌千数，赏爱胡床列四围。莫问扬州三十种，几多抛掷傍岩扉。
再别旵上人
作者：程敏政
朝代：明

潞河三日吹黄风，上人翩然来向东。溪藤索诗照夜白，燕酒饷客摇春红。池上冰衔愧苏子，城南净社思陶翁。病身正尔坚饮戒，无限离情芳草中。
再观丞相奏议复次前韵
作者：程敏政
朝代：明

庙谟惟欲保东南，几许忠言主未甘。分镇独馀唐未议，徙戎谁说晋清谈。传家素节推杨震，去国高风忆孔戡。留取百年遗荫在，当门槐幄尚成三。
冬夜烧笋供茶教子弟联句
作者：程敏政
朝代：明

坐拥寒炉夜气清，烹茶烧笋散閒情。品从雀舌分佳味，价许龙孙得贵名。七碗喜催诗兴竦，百壶真谢酒权轻。疏窗已上梅花月，更取瑶琴鼓再行。
冬至县中行庆贺礼
作者：程敏政
朝代：明

圣诞才过至日来，礼成遥贺两叨陪。銮舆恍接清光近，谯鼓频催曙色开。万寿喜从天上祝，一阳初自地中回。云占乡国应多瑞，拟上城东百尺台。
冬至行庆贺礼于太平府中
作者：程敏政
朝代：明

一线阳随夜气生，瞻天随例拜江城。不知此际文华殿，谁导青宫鹤驾行。
冶城篇一首送袁鍊师道钦还住南京朝天宫
作者：程敏政
朝代：明

吴王铸剑处，榛莽无馀城。福地岂终閟，重开似蓬瀛。琳宫起璇榜，掩映千花明。肃肃演朝仪，冠裳集群英。欣欣祝圣釐，香芾下紫清。神仙足官府，王者宜幽贞。迩来领祠禄，有美兰厓生。昂藏好丰采，潇洒不世情。薰风送归帆，壮子一日行。颇闻废亭侧，卞庙犹峥嵘。凄凉六朝事，激烈千古名。巍巍石城外，㶁㶁青溪声。旧京多散局，何当濯尘缨。相携此吊古，击节歌时平。
凌季行鸿胪索赋清懒诗
作者：程敏政
朝代：明

不受黄尘点赐袍，朝回长卧日华高。客疏幸免逢迎礼，官冷那知案牍劳。胜地春风閒谢屐，异乡秋雨涩并刀。等閒却有难忘处，瀹茗催诗夜续膏。
凤阳南二十里陟小岭望见环滁诸山
作者：程敏政
朝代：明

一时飞思薄青冥，水墨图开万里屏。若个溪山幽绝处，酿泉声绕醉翁亭。
凤阳南行失道误趍定远
作者：程敏政
朝代：明

自我为近臣，块坐今几春。出门将何之，引躅随他人。南行二十日，但喜邮亭匀。渡淮宿濠梁，亹亹夜问津。晓入定远山，四顾惊荒榛。人言此道非，迂远难具陈。跋马重叹息，寒日吹沙尘。古来贤达士，岐路多沾巾。安得指南车，慰此长途身。
出土城
作者：程敏政
朝代：明
体裁：七言律诗

古长城下冻岚深，冰断河隍雪满林。岐路忽分双堠侧，诸陵遥出乱峰阴。道傍逆旅应相认，石上题名半可寻。前度近臣今再往，临风徒切抱弓心。
出塞行
作者：程敏政
朝代：明

汉家将军如虎貔，铁衣炯炯登肜墀。鞠躬再拜向天子，肘系金印盘双螭。阴山之阴单于宅，名王渠帅相出没。天诛一顾不可留，旌旗如云戒明发。袖中剑气吞长虹，指麾白日回苍穹。偏师五路捣沙碛，铁骑十万屯云中。皇威四驰掣惊电，胆落旄头逐飞箭。降车昼走穹庐王，捷书夜报明光殿。君王有诏无穷追，凯歌散入边城陴。满决银河洗兵马，尽收土宇归华夷。明廷告勒有尊敦，钜笔如椽我当载。酒酣击节聊载歌，一为将军歌出塞。
出清波门过净慈寺饮于京兆先祠庵
作者：程敏政
朝代：明

一笑逢君似隔晨，相违惊是五回春。青峰湖上不改色，白发尊前无数新。寝庙阴风瞻大老，梵宫斜日下游人。绕堤莫放篮舆速，偿我山中未了因。
出班政门渡济川桥行南山脚逢梅
作者：程敏政
朝代：明

风吹晴色晓初开，春入郊原绿渐回。华扁尚馀班政额，危梁谁复济川材。舟随雪浪穿桥过，人拂烟霏下岭来。忽有异香生眼■，野塘斜映一株梅。
分得元君丹臼为安城李珍赋
作者：程敏政
朝代：明

石臼深深长绿芸，土人犹说魏元君。金银气逼清宵见，鸡犬声疑白昼闻。九转谁磨新岁月，六丁长护旧烟云。盘中李愿幽栖近，日读黄庭几卷文。
分得先字寿致仕谢太守
作者：程敏政
朝代：明

不待尘中雪满巅，急流亲见赋归田。黄堂屡换二千石，白社初周六十年。心静自堪娱晚节，眼明犹足了残编。池鱼庭草平生乐，底问仙人葛孝先。
分得剑井送濮用昭兵部公差便道还毗陵
作者：程敏政
朝代：明

毗陵东城隅，剑井千尺深。当年葛仙翁，驻鹤曾幽寻。有时灵秀硌，白虹出其阴。魁材与硕辅，秉毓人争歆。濮君兵曹彦，家住此水浔。奉檄向江南，薰风惜离襟。安舟载老母，甚遂平生心。颇闻井中气，耿耿发自今。愿保忠孝期，为子歌好音。
分得惠山泉送张公实参议还浙江
作者：程敏政
朝代：明

岿然九龙山，下有鸣玉声。苍藓络深罅，溅溅流石泓。逝人一回首，倒影下空明。峰头陆羽祠，俯瞰若有情。峰麓听松庵，织竹存遗铛。我昔停征车，凭阑濯尘缨。一？毛发爽，再饮肌骨清。中？乃伯仲，此品宁虚名。张公佐浙省，矫矫人中英。峻操如隐之，冰蘖相峥嵘。泉石岂无癖，所羁在王程。官舟忽南下，寻源重兹行。怀古应有作，颠崖念苍生。龙团笑茶谱，石鼎怜诗盟。
分得惠山泉送张公实参议还浙江
作者：程敏政
朝代：明
体裁：古风

岿然九龙山，下有鸣玉声。苍藓络深罅，溅溅流石泓。逝人一回首，倒影下空明。峰头陆羽祠，俯瞰若有情。峰麓听松庵，织竹存遗铛。我昔停征车，凭阑濯尘缨。一�毛发爽，再饮肌骨清。中�乃伯仲，此品宁虚名。张公佐浙省，矫矫人中英。峻操如隐之，冰蘖相峥嵘。泉石岂无癖，所羁在王程。官舟忽南下，寻源重兹行。怀古应有作，颠崖念苍生。龙团笑茶谱，石鼎怜诗盟。
分得戏马台送李应祯舍人还江东
作者：程敏政
朝代：明

拔山壮士重瞳子，一战雎阳万人死。归来戏马筑高台，四顾凭陵剑光紫。霜蹄騕袅空复多，骓不逝兮将奈何。芳草千年台下土，西风一夕帐中歌。王孙衣锦还江左，楚树青青系征舸。登高把酒问兴亡，芒砀山头日初堕。苜蓿花残春水生，怀古匆匆不尽情。回首荒基何处是，淡烟疏柳隔彭城。
分得洁蔬供膳为黄岩谢良温孝子赋
作者：程敏政
朝代：明

采采园蔬翠堪把，粪不污茎水清洒。晨炊又过午炊来，长跪奉盘供膝下。于乎奉亲易，说亲难。爱儿不脱儒生酸，藜藿到口皆成欢。
分得湖水挼蓝为戚里孙雪亭锦衣赋
作者：程敏政
朝代：明

鹫岭东来百亩蓝，涧毛溪发共䰐鬖。镜光冷浸幽堂外，黛色浓拖隧道南。远脉已培先业厚，涓流宁比圣恩覃。寻源记取山中路，蔽野犹存古石楠。
分得知字送文公十世孙燉袭翰林五经博士归奉祀事
作者：程敏政
朝代：明

长河发秋水，白日吹凉飔。冠盖集都门，把酒与客辞。缅怀紫阳翁，耿耿百代师。云礽袭簪组，乃在休明时。夫君抱奇服，承恩固其宜。考亭渺何许，孤绝天南涯。乔木上参天，下有先公祠。君归拜家庆，烨若阶庭芝。大贤本不死，冥邈谅有知。翘首北来鸿，车行勿迟迟。所愿崇正学，慰我长相思。
分得石人峰送徐中行进士
作者：程敏政
朝代：明

几年溪上寄行踪，天与图形水墨浓。面冷任教山鸟怪，衣单聊藉石苔封。断崖名刻摧秋雨，隔岸村居对夕舂。揽胜有人频驻目，恨无佳句抗尘容。
分得荷荡香风为周民表评事赋先茔十景
作者：程敏政
朝代：明

一川云锦为谁栽，香触繁阴扫不开。依约似随菱唱散，飘扬还近藕船来。青房雨歇游鱼上，翠葆风回宿鹭猜。极目感慈山下路，水花空对夕阳台。
分得言字送卢廷佐大参赴湖广
作者：程敏政
朝代：明

阊阖门前喜拜恩，玉河桥畔送离尊。旧时宾客多星散，此际衣冠独凤鶱。钟阜云开瞻日表，楚江霜落见潮翻。东南民物应何似，大省宁无赞一言。
分得閤皂山送伍希渊太守考绩还广州
作者：程敏政
朝代：明

青山突起沧江垠，宝气夜发腾秋旻。鍊师叱剑启洞穴，刻玉俨坐真天人。山灵几时閟琬琰，道院一日开荆榛。寰中福地七十二，名数閤皂非常伦。使君五马数过此，与山识面惊乡邻。奏功近自广州入，归路复拟停朱轮。鸟啼花舞满涧谷，知有恩露来枫宸。浮岚暖翠杳难极，莞尔昔年川效珍。奚囊欲斗两奇绝，罨画不尽千嶙峋。明当有诏起循吏，酹山细倒罗浮春。
分题履寿周原已院判乃尊
作者：程敏政
朝代：明

老人不踏红尘路，踪迹常便水竹居。蹑屐登山如北日，杖藜随步胜安车。庭中任解王生袜，桥下谁传孺子书。但祝仙乔同寿考，双凫他日得凌虚。
分题得芭蕉分绿
作者：程敏政
朝代：明

倚石亭亭翠几攒，清标不似雪中看。梦回猎圃思藏鹿，影拂书窗爱舞鸾。聚扇一挥风力迥，捲杯三酌露华残。谁便净绿无尘染，细写新诗墨未乾。
刑部郎中柳阳何君审刑江南过新安赠别
作者：程敏政
朝代：明

当宁忧深及草莱，西曹经岁走尘埃。钦哉法意尊虞典，籍甚文名冠楚材。一路马随明月去，九天恩逐惠风来。清时壮节谁同调，侧耳听君上省台。
刘廷讯方伯诸公邀饮紫薇楼次旧韵
作者：程敏政
朝代：明

登临谈笑总材雄，兴入苍茫四座同。潮落宋元兴废外，山分吴越有无中。一方屏翰遵周制，万里梯航念禹功。醉倚危阑还纵目，数行征雁逐南风。
刘挥使宅在南城下新起西楼予将题之曰揽胜先拟寄之
作者：程敏政
朝代：明

危楼新起傍高城，脱洒红尘眼倍明。一塔穿云当砥柱，四山飞翠入檐楹。吾伊夜课兵书读，睥睨时分武队行。何日画阑重徙倚，彩毫浓墨为题名。
刘振之自求寿诗
作者：程敏政
朝代：明

岁岁佳辰一宴开，坐中相寿总诗才。因诗记子悬弧日，也约明年载酒来。
刘阮遇仙图为提督河道杨克敏通政赋
作者：程敏政
朝代：明

眼中风景非尘寰，熟视毋乃天台山。迥然仙境与世绝，断崖无罅愁跻攀。瀑水千寻洒寒雪，危峰十二浮烟鬟。野渡南通赤城道，石桥下锁清溪湾。沉沉一洞截山口，恐是天造蓬莱关。深行入洞凡几里，鸡犬声喧白云里。浊水清尘此地分，珠宫贝阙中天起。芝耳曾闻商调悲，松颜不受秦封耻。涧边夹路记行踪，乱插桃花傍流水。西天不教化人城，万片飞霞散晴绮。洞中美人冰雪容，星冠玉佩惊游龙。长者为姊弱为妹，临风宛若双芙蓉。未识人间有伉俪，但觉世外无春冬。端居不吟芍药句，蛾眉肯蹙莲花峰。三生有客缘未了，不期而遇真奇逢。雁荡山头日西没，采药迷途意荒忽。珍禽逸响来缤纷，瑶草幽香散蓬勃。客子由来阮与刘，一一平生有仙骨。丹室原称姹女家，蓝桥即是神仙窟。双璧相携归洞房，紫衣小队侍两旁。霓旌翠葆总生色，鸾箫鼍鼓纷成行。供炊拟作胡麻饭，合卺先进昆崙觞。鲛绡文席琥珀枕，百岁宁忧春夜长。天潢牛女漫暌隔，巫山云雨何荒唐。流年忽忽如奔电，偶在山中忆乡县。请从此别去还来，却对桃花重开宴。仙凡便觉两悠悠，未尽离觞泪如霰。一去如同涧下流，重来事异梁问燕。轻狂柳絮非妾心，珍重蒲花似郎面。铜烛半销云母屏，琅函未启黄庭经。凤笙绝响缑山黑，瑶瑟断弦湘水青。玄猿长啸白鹤舞，苍天赤日空岩扃。岂知二客一分手，身如梦蝶愁难醒。世移物换几尘劫，桑田海水双浮萍。春来再理登山屐，药裹行装感畴昔。人非物是心茫然，小桃花红水空碧。耳畔疑闻杵臼声，道傍只见豺狼迹。风鬟雾鬓今有无，恐在山头化为石。此身未老将何从，紫府瑶台缪通籍。人生有合还有离，仙犹未免将奚为。山经地志或偶尔，见者何人传者谁。长生久视本绝欲，诲淫野合能无欺。赤豹凌风说山鬼，白狐拜斗成妖姬。危哉二客幸不死，奇逢堪喜还堪悲。锦衣郎君内供奉，一纸风流百金重。鹅溪新绢写此图，把玩精神欲飞动。银台敕使偶得之，坐见丹青照梁栋。款予频挽木兰舟，催诗旋发蒲萄瓮。安得人如宋玉才，为君一赋桃源洞。
别乡友
作者：程敏政
朝代：明

山下邮亭半掩门，故人迎饯一开尊。东风别路遥相指，隔岸人间是郑村。
别佩之用其韵
作者：程敏政
朝代：明

才看一笑同林下，不奈馀年总病中。云路脱衔容弃马，雪泥留爪忆飞鸿。随身剑在君犹壮，击节诗成我未雄。今夜绿筠堂上月，便应分彩照西东。
别君谦
作者：程敏政
朝代：明

万卷芸香手自删，知予能拨冗中閒。吴门七日心难了，直与殷勤过锡山。
别潞河逆旅主人冯大周
作者：程敏政
朝代：明

二月南归候水官，高堂留宿百馀欢。主人长道望尘久，客子不知行路难。晓日桥边折杨柳，春风庭下养芝兰。人生去住何须问，一笑诗成酒未残。
别良佐学士
作者：程敏政
朝代：明

相逢初慰别来情，无奈君南我北行。犹似一灯分禁直，不知双棹舣临清。江山此日归题品，台阁他时待践更。莫为话长怜夜短，明朝岐路隔沧瀛。
到京寄漕运平江总戎
作者：程敏政
朝代：明

宾客淮阳盛一时，偶随行乐倒琼卮。投壶不废军中礼，横槊何惭马上诗。沙柳绿完元帅府，水香花满令公祠。南风忽倚都门棹，凭仗双鱼慰所思。
剪灯歌元夕同年傅商佐主事家席上作
作者：程敏政
朝代：明

上元灯火如繁星，九衢斗靡流晶荧。就中一椀最清绝，炯然独照郎官厅。都城好事争来看，苦心每为良工叹。并刀剪碎藤溪方，直缕横丝眼中乱。海市楼台初隐霞，渚宫人物纷如麻。天孙夜开机上锦，魔女晓散空中花。态真意远不可了，此艺从知古来少。颇闻令爱手能续，何得兄家擅天巧。寒窗有女方十龄，欲遣从之愁未胜。小弟长惭负奇赏，先请为兄歌剪灯。
剪灯歌元夕同年傅商佐主事家席上作
作者：程敏政
朝代：明
体裁：古风

上元灯火如繁星，九衢斗靡流晶荧。就中一碗最清绝，炯然独照郎官厅。都城好事争来看，苦心每为良工叹。并刀剪碎藤溪方，直缕横丝眼中乱。海市楼台初隐霞，渚宫人物纷如麻。天孙夜开机上锦，魔女晓散空中花。态真意远不可了，此艺从知古来少。颇闻令爱手能续，何得兄家擅天巧。寒窗有女方十龄，欲遣从之愁未胜。小弟长惭负奇赏，先请为兄歌剪灯。
功臣庙下作
作者：程敏政
朝代：明

鸡鸣山侧英雄坊，朱门半掩青松长。功臣庙食自洪武，下车进谒开中堂。元勋佐命推六王，俨然并坐徐与常。左李右邓沐最少，霜髯独见东瓯汤。秉圭服冕垂衣裳，异姓联翩如雁行。公侯十六分两傍，金貂玉带相辉光。瓣香一炷三叹息，却走苔阶观画廊。朅从真主兴濠梁，材杰奋起骖龙翔。长江飞渡入建康，血战往往皆鹰扬。当时陈虏号最强，屡仗左纛乘飞艎。诸军一衄番水阳，不日降旗来武昌。神威自此若破竹，僣窃次第归天亡。按图未取东海方，下令先缚盐城张。远清闽广服蛮徼，继下滇蜀连氐羌。东南略遣疮痏息，健儿不敢窥牧场。临江发兵二十万，如以虓虎驱群羊。沛然时雨仰星旅，抚绥六幕宁八荒。乾坤一统成帝乡，九州入贡纷梯航。文孙继承万亿载，诸将之功何可忘。礼官四时奉蒸尝，令典与国同无疆。锡封赐履遥相望，山河带砺分天章。至今一二传世芳，馀者中微殊可伤。安得司勋彻圣听，两汉故实芸编香。摩挲丹青落日黄，一时际遇思明良。陆机有颂愧莫续，风云飒爽天茫茫。
北上过武林再会竹东刘君虽右手痿痹神采胜常酌别之顷因赋此竹东当倚歌而和之舟中把玩如故人之在眉睫也
作者：程敏政
朝代：明

谁道相如病不堪，尊前一笑两俱酣。持螯有趣供豪饮，扪虱无心事剧谈。执笔不妨聊任左，奋身何必羡图南。杖黎稳作湖山主，为子临岐祝再三。
十一月偶至南山黄落颇甚夜宿闻雨作
作者：程敏政
朝代：明

清溪浅可涉，朔气动原野。数日与山别，残菊不盈把。多病恒鲜欢，新篘谢杯斝。夜寒梦屡续，凉雨忽鸣瓦。俯仰天地中，流光疾于马。纷纷岁将晏，稍幸世缘寡。上想云谷仙，幽怀浩难泻。
十一月十六夜送衍圣公
作者：程敏政
朝代：明

闻说高轩早出城，一尊乘夜饯君行。后堂绮席初烧烛，西郭铜壶已换更。亲戚幸联先圣裔，往来难尽故人情。倾心不愧归途远，千里天街正月明。
十一月十四日饮流塘詹存中家晚归时李锦衣士敬公便过县同行
作者：程敏政
朝代：明

五里青山下夕晖，一林松影罥宫衣。主人远送到溪返，众客相随乘月归。诗垒笑予非巨敌，酒兵须子突重围。他时莫忘渔樵会，南国西风候雁飞。
十一月廿七日送士敬至浦口别后赋此
作者：程敏政
朝代：明

一尊倾尽下江楼，带郭晴岚午未收。树杪天长围石岭，竹根溪浅露沙洲。隔林烟火三家市，下水风帆一叶舟。相送远游惊岁晚，不禁离思逐东流。
十三日文华后殿早进读尚书孟子午进讲大学衍义日以为常读毕赐宴讲毕赐茶上皆呼先生而不名惭感之馀敬赋以志
作者：程敏政
朝代：明

禁中清切异人间，诏许词臣奉燕閒。新政屡闻诛左道，遗书真欲见西山。猥加体貌惭天语，愧乏箴规动圣颜。日转觚棱才罢讲，外庭催上午朝斑。
十九日访马天禄佥宪于西城不遇马上戏成四绝录奉一笑从者以是疲惫多不能兴
作者：程敏政
朝代：明

鞍马劳劳半日程，访君西出又空行。居人半杂卢沟语，彷佛君犹未到京。彷佛君犹未到京，我家投刺见君名。相期自有神交在，不比秋鸿社燕情。为君作意到西乡，肯学山阴雪夜航。马上得逢燕九节，不妨随步踏春阳。不妨随步踏春阳，可笑人閒我独忙。屈指旧游三十载，一官赢得鬓丝长。
十九日访马天禄佥宪于西城不遇马上戏成四绝录奉一笑从者以是疲惫多不能兴·其一
作者：程敏政
朝代：明

鞍马劳劳半日程，访君西出又空行。居人半杂卢沟语，彷佛君犹未到京。
十九日访马天禄佥宪于西城不遇马上戏成四绝录奉一笑从者以是疲惫多不能兴·其三
作者：程敏政
朝代：明

为君作意到西乡，肯学山阴雪夜航。马上得逢燕九节，不妨随步踏春阳。
十九日访马天禄佥宪于西城不遇马上戏成四绝录奉一笑从者以是疲惫多不能兴·其二
作者：程敏政
朝代：明

彷佛君犹未到京，我家投刺见君名。相期自有神交在，不比秋鸿社燕情。
十九日访马天禄佥宪于西城不遇马上戏成四绝录奉一笑从者以是疲惫多不能兴·其四
作者：程敏政
朝代：明

不妨随步踏春阳，可笑人閒我独忙。屈指旧游三十载，一官赢得鬓丝长。
十二日初开经筵赐宴及白金綵币宝镪感而有作
作者：程敏政
朝代：明

讲筵初启荷恩荣，彩币兼金重礼成。谁有责难窥孟子，只应稽古笑桓生。黄封露泻春杯数，紫禁风传午漏平。浅薄将何增圣学，几回徒有爱君情。
十二月七日有事西山陵园宿功德寺航公房次韵二首
作者：程敏政
朝代：明

青山绕屋树藏桥，我骑初来亦自骄。晓日初红寒未敛，冻岚输翠午全消。白鸥近水如堪狎，黄鹄凌空不可招。拟扫閒云分半榻，帝城清梦未应遥。白石岩扉锁绿萝，江南佳处此无多。天晴楼阁雾中见，日晚牛羊山下过。寂寂古祠依灌木，亭亭枯苇向寒波。诗禅久绝风花句，神女无劳说旧魔。
十二月七日有事西山陵园宿功德寺航公房次韵二首·其一
作者：程敏政
朝代：明

青山绕屋树藏桥，我骑初来亦自骄。晓日初红寒未敛，冻岚输翠午全消。白鸥近水如堪狎，黄鹄凌空不可招。拟扫閒云分半榻，帝城清梦未应遥。
十二月七日有事西山陵园宿功德寺航公房次韵二首·其二
作者：程敏政
朝代：明

白石岩扉锁绿萝，江南佳处此无多。天晴楼阁雾中见，日晚牛羊山下过。寂寂古祠依灌木，亭亭枯苇向寒波。诗禅久绝风花句，神女无劳说旧魔。
十二月七日监放官吏俸粮其册云学士程某等共支米二百石初盖不知当此首选也戏成一律奉寅长西涯先生同一捧腹云
作者：程敏政
朝代：明

三十年馀翰墨坛，强颜来作计筹官。清朝制古班恩厚，冷局人多卒岁难。吏事不堪诗兴败，公庖无暇晚炊寒。偶披俸历掀髯笑，浅薄由来首素餐。
十二月三日早下纹溪待渡不至步过桥行南山中
作者：程敏政
朝代：明

欲济长川乏苇航，屐痕初试板桥霜。举头日驭回南陆，缩手寒威似北方。斜压石梁松骨瘦，细攒沙陇麦芽长。十年再走朱村道，消得浮生几度忙。
十二月十三日大雪
作者：程敏政
朝代：明

北风吹晴无片雪，老农戚戚生穷悲。土中细麦乾欲死，方士结坛徒尔为。残年一雪万人喜，天子忧勤天与之。长安贫者死莫恨，记取当初望雪时。
十二月十九日南郊视牲作
作者：程敏政
朝代：明

帝城南下净无尘，夜漏初严第一巡。禁卫护行分虎旅，牲房传号立牺人。出门尚觉云随履，归路俄惊月在身。明日仗前当奏御，坐听金钥待鸡晨。
十二月廿一日得旨昭雪复官感激赋此
作者：程敏政
朝代：明

紫凤衔书下九霄，君王还念旧宫僚。春回大地阳初动，日转阴崖雪尽消。犬马有情终恋主，山林无分又趋朝。旁人欲问酬恩事，洛党尘编未寂寥。
十六夜南郊看牲有作
作者：程敏政
朝代：明

月上圆丘辇路平，礼宫新议借绯行。前驱接踵呼清道，中使留身候锁城。龙漏下传银箭急，牲房分送绛纱明。归来玉树题封事，坐视宫花晓奏名。
十四日斋宿翰林东署有怀时同寅诸君子多奉送大行赴山陵
作者：程敏政
朝代：明

一榻萧然紫禁东，碧天如水夜将中。繁霜气侮青绫薄，烱月光涵玉署空。林影不摇寒印地，柝声相续远含风。拥衾却忆沙河道，毳幕薰炉几处同。
十月一日进历青宫叨预执事呈同事罗洗马
作者：程敏政
朝代：明

文华门启日临墀，凤历初陈鹤驾移。卫士分行旗影杂，官僚双引佩声迟。万年正朔遵先纪，一代规模陋汉仪。海岳又开新泰运，愧无鸿笔颂重熙。
十月二十七日出都城
作者：程敏政
朝代：明

供奉金銮十四霜，宁亲恩许暂还乡。花骢远给从官厩，宝镪分颁出尚方。行色渐惊残腊到，欢心那说畏途长。篁墩宅畔寒梅树，定发新花候解装。
十月十三日雨中饮长汀寺
作者：程敏政
朝代：明

古寺今来感慨多，更禁寒雨下庭柯。屋经野火馀金象，帘捲山岚出翠螺。问讯禅床僧已老，摩挲诗案客重过。茅堂祇隔青溪外，莫厌时时到薜萝。
十月十六日儿埙生辰作
作者：程敏政
朝代：明

埙子生今日，吾方在客中。课书劳阿叔，戏綵念而翁。露泻秋茎白，花占夜蜡红。亲朋能寿汝，萍迹叹西东。
十月廿六日大雪约廉伯宾之二学士启昭庶子小饮
作者：程敏政
朝代：明

新雪满长安，东城特地寒。少须开赏券，未敢立诗坛。冻蚁先浮盏，河鲂亦上盘。便应骑马到，一笑共清欢。
十月廿六日病以酒下木香散立愈
作者：程敏政
朝代：明

何处堪寻却老方，等閒只有太和汤。调中即是仙丹母，行血真为圣药王。八节寒温都可禦，一时忧喜便相忘。莫将安乐窝中老，错比南朝达士狂。
十里岩
作者：程敏政
朝代：明

不知何代起神雷，凿此双峰压路开。数点落星浮水次，一湾晴雪洒岩隈。词人试险身全汗，剑客临风志未灰。我欲深镵崖石上，改封君作大飞来。
半閒为武进周处士彦常赋
作者：程敏政
朝代：明

终身营营笑俗缘，平分风月到华颠。红尘未动朝观槿，白日虽忙夜听泉。林下赏心能自足，人间清福许谁专。克家有子君无恙，全乐还应享暮年。
半隐为濮用明教谕赋
作者：程敏政
朝代：明

手提文印历三城，处处岩栖少送迎。拄笏看云惟自适，濯缨临水共谁盟。未容全享山林福，且得兼收吏隐名。芸阁梦回还独笑，六街尘拥马蹄声。
华处士哀挽
作者：程敏政
朝代：明

锡山华名宗，系出齐孝子。居今八百年，代代享蕃祉。云礽森玉立，有美时葺翁。三郎如鼎足，挺挺多父风。就中承事君，人物更娟好。起家方有闻，捐馆一何蚤。平生干蛊意，永夕吾伊声。里人感利济，塾师惊老成。朅来丁岁荒，大发囷中米。诏与冠服荣，身抗令丞礼。君心非乐此，所乐在书巢。史评著北宋，遗稿存东郊。临风嗟若人，曾不跻下寿。所期到松筠，何意等蒲柳。虽遗白头父，剩有青年孙。勉哉光世谱，坐待高君门。矗矗延祥山，山前下新兆。中刻太史铭，何如蔡邕表。
南京工部尚书常熟程公哀挽
作者：程敏政
朝代：明

夐异寻常士，蜚扬四十春。群鸥方狎座，一鵩遽当辰。勇见辞荣早，劳因按节频。盛名知不朽，遣奠出恩纶。都下相过日，于今似隔年。家传从歙徙，谱拟会吴编。旧业寒江上，新坟夕照前。临风歌楚些，南望一潸然。
南京工部尚书常熟程公哀挽·其一
作者：程敏政
朝代：明

夐异寻常士，蜚扬四十春。群鸥方狎座，一鵩遽当辰。勇见辞荣早，劳因按节频。盛名知不朽，遣奠出恩纶。
南京工部尚书常熟程公哀挽·其二
作者：程敏政
朝代：明

都下相过日，于今似隔年。家传从歙徙，谱拟会吴编。旧业寒江上，新坟夕照前。临风歌楚些，南望一潸然。
南京户部主事王君彦奇作浮桥于上新河之钞关
作者：程敏政
朝代：明

上新河畔结新梁，南国争誇粉署郎。涉险不劳忧竞渡，行人何止便征商。凌风画鹢冲舻近，锁岸晴虹亘水长。有志济川身更壮，远期功业重鹓行。
南京户部尚书三山黄公哀挽
作者：程敏政
朝代：明

幸承恩渥许还山，便遣悲声彻帝关。六帙光阴销鹤算，四朝勋业重鹓班。归装只有图书刻，遗像空留剑佩颜。名与庆源应不竭，七闽流水共潺潺。
南山十二咏集古 其一 南山平
作者：程敏政
朝代：明

陌上行人看石麟，三朝出入紫微臣。桃花坞接啼猿寺，直到南山不属人。
南山十二咏集古 其七 水南养
作者：程敏政
朝代：明

箨冠新带步池塘，二顷湖田一半荒。忽到庞公栖隐处，柴门临水稻花香。
南山十二咏集古 其三 车田坳
作者：程敏政
朝代：明

山屐经过满径踪，不堪吟罢夕阳钟。白沙翠竹江村路，云碓无人水自舂。
南山十二咏集古 其九 华果柴
作者：程敏政
朝代：明

傍岩依树结檐楹，五月榴花照眼明。地僻寻常来客少，偶逢樵者问山名。
南山十二咏集古 其二 榆庄聚
作者：程敏政
朝代：明

隔林遥见起人烟，林畔莺声似管弦。何处貌将归画府，杏花榆荚晓风前。
南山十二咏集古 其五 陈公渴
作者：程敏政
朝代：明

雨湿菰蒲斜日明，交交戛戛水禽声。幽居地僻经过少，野渡无人舟自横。
南山十二咏集古 其八 半庄坂
作者：程敏政
朝代：明

清江一曲抱村流，水物轻明澹似秋。村径绕山松叶暗，人家多住竹棚头。
南山十二咏集古 其六 见山垞
作者：程敏政
朝代：明

力上东原欲试耕，远山如画翠眉横。川原缭绕浮云外，野店高低带古城。
南山十二咏集古 其十 眠弓沜
作者：程敏政
朝代：明

西岩一径不通樵，扶病呼儿斸翠苕。一水暗回閒绕涧，霏霏拂拂又迢迢。
南山十二咏集古 其十一 杨林干
作者：程敏政
朝代：明

偶因行乐到村前，地湿莎青雨后天。日暮长堤更回首，绿杨花扑一溪烟。
南山十二咏集古 其十二 墓祠寮
作者：程敏政
朝代：明

杖藜巾褐称閒情，客至从嗔不出迎。金磬泠泠水南寺，愿为閒客此间行。
南山十二咏集古 其四 渔村步
作者：程敏政
朝代：明

短墙荒圃四无邻，水绿天青不起尘。何处渔樵将远饷，野航恰受两三人。
南山十二咏集古·南山平
作者：程敏政
朝代：明

陌上行人看石麟，三朝出入紫微臣。桃花坞接啼猿寺，直到南山不属人。隔林遥见起人烟，林畔莺声似管弦。何处貌将归画府，杏花榆荚晓风前。山屐经过满径踪，不堪吟罢夕阳钟。白沙翠竹江村路，云碓无人水自舂。短墙荒圃四无邻，水绿天青不起尘。何处渔樵将远饷，野航恰受两三人。雨湿菰蒲斜日明，交交戛戛水禽声。幽居地僻经过少，野渡无人舟自横。力上东原欲试耕，远山如画翠眉横。川原缭绕浮云外，野店高低带古城。箨冠新带步池塘，二顷湖田一半荒。忽到庞公栖隐处，柴门临水稻花香。清江一曲抱村流，水物轻明澹似秋。村径绕山松叶暗，人家多住竹棚头。傍岩依树结檐楹，五月榴花照眼明。地僻寻常来客少，偶逢樵者问山名。西岩一径不通樵，扶病呼儿斸翠苕。一水暗回閒绕涧，霏霏拂拂又迢迢。偶因行乐到村前，地湿莎青雨后天。日暮长堤更回首，绿杨花扑一溪烟。杖藜巾褐称閒情，客至从嗔不出迎。金磬泠泠水南寺，愿为閒客此间行。
南山夜坐时埙子初学诗忽请联句为易数字成诗
作者：程敏政
朝代：明

凉月流辉下石门，清溪分渌过山村。槐庭小立嫌蛙闹，草径閒行怯虎蹲。病去渐惊诗满眼，兴来初爱酒盈樽。西堂一榻思扇枕，不用樵青扫竹根。
南山夜酌分题限韵得爇清香
作者：程敏政
朝代：明

夜榻沈沈竹院西，小童添火试金猊。几回浓抹书灯暗，一缕轻萦纸帐低。自觉馀香来楚畹，谁分新味出曹溪。山居忽记芸台上，宝篆曾容满袖携。
南山杂兴
作者：程敏政
朝代：明

暑雨初晴散发眠，数声山犬吠篱边。农夫乘月来耕地，人影萧萧动石田。杖藜贪看野花开，踏尽松阴一径苔。风外忽闻真管籥，滩声时杂树声来。
南山杂兴·其一
作者：程敏政
朝代：明

暑雨初晴散发眠，数声山犬吠篱边。农夫乘月来耕地，人影萧萧动石田。
南山杂兴·其二
作者：程敏政
朝代：明

杖藜贪看野花开，踏尽松阴一径苔。风外忽闻真管籥，滩声时杂树声来。
南山梅盛开以将北行不得赏立春日始克至精舍与客夜饮听逸清歌上清词有作
作者：程敏政
朝代：明

许时不到山中来，今日赏春兼赏梅。苦于日落未成句，直到灯前方举杯。投閒得忙博一笑，北去南来经几回。道人为歌白雪曲，尘累扰扰何时开。
南山精舍理书一月得三万馀卷喜而有作寄王宗植
作者：程敏政
朝代：明

敢道勋名似邺侯，牙签三万偶同俦。古人可作惟香蠹，坐客相惊欲汗牛。宦海本无经济策，砚田聊为子孙谋。老天玉我成书癖，莫怪从今不下楼。
南山赏梅与刘教谕孟纯黄训导伦暨汪思恭詹贵汪琳联句
作者：程敏政
朝代：明

雪霜头上着精神，留待东风伴主人。香好任教蜂竞入，影清偏称鹤来亲。有诗有酒成真兴，观水观山胜逸民。一日春光多岁晚，向来深愧宦游身。寒梅自古占花魁，几处清香在酒杯。玉朵固知留饷客，青皇应亦解怜才。巡檐共索风前笑，觅句同扳月下回。翠鸟近传消息好，便须调鼎出三台。江梅开早赏何迟，隔岁知心此赴期。烂醉花前尘事少，狂吟笔底赏音奇。清香风送来杯面，雪片天教落砚池。自是玉堂风韵好，更添明月在高枝。春来才见两三花，一夜累累照水涯。风动暗香惊翠羽，月分清影袭乌纱。心从造化炉边见，色任离骚谱上誇。何处吟筒忽相送，閒身欲傍此为家。南山春后雪初晴，人对梅花更有情。雅会乐为文字饮，豪吟偏爱雪霜清。诗家清景看还别，乐部新声恨可平。岁岁不辞开赏约，玉壶载酒此同倾。玉树临风压众芳，嗅香当酒笑诗狂。蹉跎终不愧桃李，辛苦宁论受雪霜。梦绕西湖春色在，吟馀东阁岁华长。南山高兴今犹古，人世从为点额妆。
南山赏梅与刘教谕孟纯黄训导伦暨汪思恭詹贵汪琳联句·其一
作者：程敏政
朝代：明

雪霜头上着精神，留待东风伴主人。香好任教蜂竞入，影清偏称鹤来亲。有诗有酒成真兴，观水观山胜逸民。一日春光多岁晚，向来深愧宦游身。
南山赏梅与刘教谕孟纯黄训导伦暨汪思恭詹贵汪琳联句·其三
作者：程敏政
朝代：明

江梅开早赏何迟，隔岁知心此赴期。烂醉花前尘事少，狂吟笔底赏音奇。清香风送来杯面，雪片天教落砚池。自是玉堂风韵好，更添明月在高枝。
南山赏梅与刘教谕孟纯黄训导伦暨汪思恭詹贵汪琳联句·其二
作者：程敏政
朝代：明

寒梅自古占花魁，几处清香在酒杯。玉朵固知留饷客，青皇应亦解怜才。巡檐共索风前笑，觅句同扳月下回。翠鸟近传消息好，便须调鼎出三台。
南山赏梅与刘教谕孟纯黄训导伦暨汪思恭詹贵汪琳联句·其五
作者：程敏政
朝代：明

南山春后雪初晴，人对梅花更有情。雅会乐为文字饮，豪吟偏爱雪霜清。诗家清景看还别，乐部新声恨可平。岁岁不辞开赏约，玉壶载酒此同倾。
南山赏梅与刘教谕孟纯黄训导伦暨汪思恭詹贵汪琳联句·其六
作者：程敏政
朝代：明

玉树临风压众芳，嗅香当酒笑诗狂。蹉跎终不愧桃李，辛苦宁论受雪霜。梦绕西湖春色在，吟馀东阁岁华长。南山高兴今犹古，人世从为点额妆。
南山赏梅与刘教谕孟纯黄训导伦暨汪思恭詹贵汪琳联句·其四
作者：程敏政
朝代：明

春来才见两三花，一夜累累照水涯。风动暗香惊翠羽，月分清影袭乌纱。心从造化炉边见，色任离骚谱上誇。何处吟筒忽相送，閒身欲傍此为家。
南窗遗教为刘道亨编修赋
作者：程敏政
朝代：明

南窗人去几朝昏，遗墨能看一卷存。素楮装潢皆手泽，缥囊舒卷半啼痕。后生继述心良苦，先达流传道可尊。风散芸香沾剩馥，春回兰玉长芳根。泉蒙养处占羲象，庭训闻诗企鲁论。策似董生还及第，经传刘向本专门。玉堂绳武推严侍，紫诰貤封荷霈恩。弃简三年嗤伯鲁，书绅终日慕颛孙。菑畬转觉名家盛，慈教堪令薄俗敦。祀典何当分里社，书声犹记出沙村。拟？一勺西江水，遥酹青山处士魂。
南窗遗教为刘道亨编修赋
作者：程敏政
朝代：明
体裁：七言排律

南窗人去几朝昏，遗墨能看一卷存。素楮装潢皆手泽，缥囊舒卷半啼痕。后生继述心良苦，先达流传道可尊。风散芸香沾剩馥，春回兰玉长芳根。泉蒙养处占羲象，庭训闻诗企鲁论。策似董生还及第，经传刘向本专门。玉堂绳武推严侍，紫诰貤封荷霈恩。弃简三年嗤伯鲁，书绅终日慕颛孙。菑畬转觉名家盛，慈教堪令薄俗敦。祀典何当分里社，书声犹记出沙村。拟�一勺西江水，遥酹青山处士魂。
南郊陪祀与鼎仪同宿史道士房联句四首 其一 斋居
作者：程敏政
朝代：明

翠竹娟娟小洞天，道人相候寸心虔。新茶屡供青霄畔，旧检閒开白日前。丹灶几回封绛雪，薰炉一炷起青烟。明年有约还分榻，来向洪厓更拍肩。
南郊陪祀与鼎仪同宿史道士房联句四首 其三 陪祀
作者：程敏政
朝代：明

雪浪沄沄远接天，化工呈瑞报精虔。联翩佩影宫门外，赫奕军容燎火前。万马不嘶悬夜月，六龙初驾拥春烟。礼成谁奏南郊颂，给札应须付两肩。
南郊陪祀与鼎仪同宿史道士房联句四首 其二 迎銮
作者：程敏政
朝代：明

夜下仙坛雪满天，万人精享助皇虔。衣冠远近焄蒿里，玉帛参差缲藉前。假寐暗销清漏水，洗心遥奉紫檀烟。旂常动处微风起，引望诸曹接项肩。
南郊陪祀与鼎仪同宿史道士房联句四首 其四 入城有怀
作者：程敏政
朝代：明

雪后春阳便放晴，万人欢喜庆郊成。归来两骑河堤远，望里双龙绛阙明。仓卒到城闻昼漏，从容还舍整朝缨。回思夜榻曾同梦，咫尺丹房逼太清。
南郊陪祀与鼎仪同宿史道士房联句四首·斋居
作者：程敏政
朝代：明

翠竹娟娟小洞天，道人相候寸心虔。新茶屡供青霄畔，旧检閒开白日前。丹灶几回封绛雪，薰炉一炷起青烟。明年有约还分榻，来向洪厓更拍肩。夜下仙坛雪满天，万人精享助皇虔。衣冠远近焄蒿里，玉帛参差缲藉前。假寐暗销清漏水，洗心遥奉紫檀烟。旂常动处微风起，引望诸曹接项肩。雪浪沄沄远接天，化工呈瑞报精虔。联翩佩影宫门外，赫奕军容燎火前。万马不嘶悬夜月，六龙初驾拥春烟。礼成谁奏南郊颂，给札应须付两肩。雪后春阳便放晴，万人欢喜庆郊成。归来两骑河堤远，望里双龙绛阙明。仓卒到城闻昼漏，从容还舍整朝缨。回思夜榻曾同梦，咫尺丹房逼太清。
卜筑
作者：程敏政
朝代：明

频年生计拙，辛苦又移家。未到新庭院，遥怜旧月华。时名只人后，归梦几天涯。银汉犹明没，因风欲汎槎。
卜算子·题汪汝温便面
作者：程敏政
朝代：明

草长沙露尖，风急波生绉。两个渔郎任意行，不问谁先后。纶竿腥乍收，饭甑香初透。回首相呼好放船，正是潮生候。
卢沟别诸亲友
作者：程敏政
朝代：明

夕阳初下古城头，雪浪凝寒沸不流。多谢同袍旧知己，殷勤相送过卢沟。
卧病
作者：程敏政
朝代：明

半生多病里，天不庇穷儒。药有寻方苦，钱无卖俸馀。暗消閒岁月，久废旧时书。却幸身长在，愁怀且破除。
卧病七旬方起试笔作字适世贤有诗见慰依韵奉酬
作者：程敏政
朝代：明

独卧空房思有馀，茂陵憔悴旧相如。病来自觉逢迎倦，客至从嗔礼法疏。风约黄尘凝砚沼，雨催青草上阶除。读君诗罢还成句，枣笔藤笺试手初。
又次壁上旧韵
作者：程敏政
朝代：明

不知支遁在东林，咫尺园亭负赏心。上界雨馀花似锦，南来舟涩酒如金。人从庐阜开新社，诗与唐风续正音。自愧濯缨无处所，灵源何日许相寻。
友竹轩
作者：程敏政
朝代：明

劲质亭亭迥不群，雨斑晴绿更多文。平生独立谁知己，一日相期得此君。盟好自甘同晚节，世情从薄似秋云。南山却望高沙路，已觉清风两地分。
双凤篇
作者：程敏政
朝代：明

大凤先飞上丹阙，小凤随飞出丹穴。皇家结网未全疏，入眼平生两奇绝。春风簉羽骖龙翔，文章五色明朝阳。鹓班共指不易得，旧家似出三槐王。清咮时闻起阿阁，和气还应叶韶籥。舜文有道致祥多，远陋西京奏神雀。垣竹枰梧高入天，喧啾百鸟空茫然。愿加自宝奉明主，听取人歌双凤篇。
双寿为刑部刘廷臣郎中赋
作者：程敏政
朝代：明

高堂二老面如丹，同一生申世更难。仙授遐龄书付鹤，帝颁殊宠诰回鸾。乔松未觉年华老，萱革能禁雪意寒。持节平刑誇令子，过家称庆有馀欢。
双瑞
作者：程敏政
朝代：明

义兴之郊，有山隆隆。孰窆其亲，有孝徐公。有庐萧萧，倚山之麓。徐公是居，哀慕孔笃。爰有鸠二，来巢于梁。其色缟缟，如君子裳。雁雁于飞，日泳于渚。濯濯其仪，扰而不去。观者动色，异口同词。有瑞徐公，维天锡之。一锡不已，乃至于再。发彼庆源，如水斯溉。济济徐公，改服来朝。贰命秩宗，维庆之昭。允显其身，亦显其子。奕世光荣，维庆之似。维孝锡类，庆与之俱。孰瑞之诬，而大其闾。庆也无涯，勖哉令德。匪瑞之夸，繄孝之式。
双鹤图为汪东曙题
作者：程敏政
朝代：明

长风划然起林末，远近岚光翠如泼。虬髯倒捲怒涛翻，谷应川鸣海天阔。双双忽见青田君，振翮一声高彻云。溯风拟先鸿鹄举，争食宁甘鸡鹜群。手抚玄裳莫飞去，入眼分明有奇趣。丹青定自薛公传，题品惭非少陵句。
双鹰图次韵
作者：程敏政
朝代：明

爽然神俊立秋风，曾入鹰师百购中。一出便能惊雉兔，并游谁解识雌雄。黄云塞远呼声急，碧海霜来照影空。总道上林新罢猎，寰区赢得谢绦笼。
发昌平
作者：程敏政
朝代：明

出郭先登乱石冈，冻云垂野日苍凉。田麰冬尽犹悭雪，陵树年深总奈霜。寝殿四围山色近，御桥横截涧声长。斋居依旧西风下，鹓鹭相联第几行。
发河间出南门拜外祖林处士墓遂至舅家饮别
作者：程敏政
朝代：明

骑出瀛东门，朔气侵衣裳。岿然外家冢，枕此官道傍。下马一顿首，草木寒无光。去茔数举武，升我舅氏堂。舅年六十馀，鬓发惊苍浪。老妗悲且喜，叩我家事详。贱子再拜言，有亲天一方。晏岁东南征，岐路多风霜。忆昔四小甥，玉立森成行。岂期中道间，少者多沦亡。人生若电火，展转摧中肠。矧兹远行役，聚散安可常。但愿母家好，庆远流弥长。尽此酒一尊，别泪纷瀼瀼。去住两凝睇，古木留残阳。
古城岩
作者：程敏政
朝代：明

乘閒来上古城岩，石洞深深似隔凡。叠巘每迎神驭下，危峰疑出鬼工劖。一溪寒水围青嶂，万壑天风响翠杉。知是何人先到此，断崖高处刻题衔。
古城驿遇南京参赞机务兵部尚书薛公诗以送之并谢惠粲
作者：程敏政
朝代：明

楼船三月下江东，猎猎旌旗暖受风。林壑有情归谢傅，庙堂何意起裴公。貔貅作队迎新诏，龙虎分疆拥旧宫。幕府勋劳应日盛，军储曾赞几元戎。贱子乘春上石渠，喜逢先达舣舟馀。当床幸展梁生拜，乞米宁工鲁郡书。岸雨绿苗方净好，水风黄柳共虚徐。相逢无限通家意，请向诸郎报起居。
古城驿遇南京参赞机务兵部尚书薛公诗以送之并谢惠粲·其一
作者：程敏政
朝代：明

楼船三月下江东，猎猎旌旗暖受风。林壑有情归谢傅，庙堂何意起裴公。貔貅作队迎新诏，龙虎分疆拥旧宫。幕府勋劳应日盛，军储曾赞几元戎。
古城驿遇南京参赞机务兵部尚书薛公诗以送之并谢惠粲·其二
作者：程敏政
朝代：明

幕府勋劳应日盛，军储曾赞几元戎。
古城驿遇南京参赞机务兵部尚书薛公诗以送之并谢惠粲·其二
作者：程敏政
朝代：明

贱子乘春上石渠，喜逢先达舣舟馀。当床幸展梁生拜，乞米宁工鲁郡书。岸雨绿苗方净好，水风黄柳共虚徐。相逢无限通家意，请向诸郎报起居。
古朴行
作者：程敏政
朝代：明

祁南古朴大十围，树身奇壮识者稀。日光亭午不到地，远望一羃青巍巍。汪家世来住此下，万绿丛中连大厦。往来乔木认朱门，宾客如云系车马。抚树生男几百春，有老一生今逸民。性资古朴如此树，高卧自谓羲皇人。六十年来头未白，对树称觞春拍拍。名园红紫易销沈，何羡长安五侯宅。搆材坚比檀木良，结子甘若胡麻香。知君食实更怡老，坐使百年筋骨强。我翻古朴行，长歌祝君寿，安期羡门亦何有。愿言尽返古朴风，与君同作康衢翁。
古椿绛桃图
作者：程敏政
朝代：明

百文灵柯立青铁，一簇仙花缀红雪。天然异种如二难，故向人间斗奇绝。绿阴下扫黄尘空，花气入水香冥濛。等閒阅世动千百，万木几许惊秋风。行台作寿淮南道，堂上争看画图好。称觞正得汾阳孙，下笔还归石田老。大夫六帙心炳丹，腰带横犀峨豸冠。仙李分桃作春色，柏台与椿同岁寒。岁寒春色交无已，甲子重添一筹起。树腹长随壮节坚，花容似助酡颜喜。西垣谏草应不磨，南国甘棠遗爱多。活民有功天所与，绮筵不用还丹歌。
古箭渡
作者：程敏政
朝代：明

古箭渡头春水急，古箭铺下春泥湿。风吹一道雨微收，黑压四山云未入。邮亭饭罢闻竹鸡，肩舆扶过苍崖西。行人道侧乱相指，雨阵复来云脚齐。
古诗三十六句寄君谦仪部奉寓怀思云山迢遥不我遐弃春鸿在望用傒好音
作者：程敏政
朝代：明

舣舟阊门下，揽衣涉南濠。居人爱杨子，力任细书劳。手校日弗给，续晷焚其膏。坐令书满家，一一排干旄。丽藻并奇字，史汉兼庄骚。剖击无终穷，人徒识仪曹。焉知漆雕意，古学非时髦。有如万里鸿，妙与江云高。又如幽兰芳，嫣然媚衡皋。恭惟圣所传，慎此义利操。明明君子心，道体求丝毛。忧违乐乃行，不负人中豪。巨舰乘安流，向尔空飞涛。芸编亦自幸，非君孰吾遭。岂若夸毗子，悻然立蓬蒿。相去日已远，令我心郁陶。故人颇谐寡，聊饮玉色醪。题诗寄濠上，临风愧投桃。
古诗二首
作者：程敏政
朝代：明

墙东马缨蕊，朝开夜还合。墙西木槿花，朝放夜已落。化机有常运，物性固难凿。胡乃万物灵，冥行苦不觉。得失觉何有，终身浪悲乐。新秋原野净，閒步西山麓。山上有骁媒，山下有麀鹿。见之感物理，不觉心烦促。天生本同类，何忍自鱼肉。弋人前致词，弋具未为毒。不见馀耳交，一旦成翻覆。
古诗二首·其一
作者：程敏政
朝代：明

墙东马缨蕊，朝开夜还合。墙西木槿花，朝放夜已落。化机有常运，物性固难凿。胡乃万物灵，冥行苦不觉。得失觉何有，终身浪悲乐。
古诗二首·其二
作者：程敏政
朝代：明

新秋原野净，閒步西山麓。山上有骁媒，山下有麀鹿。见之感物理，不觉心烦促。天生本同类，何忍自鱼肉。弋人前致词，弋具未为毒。不见馀耳交，一旦成翻覆。
古贤图四绝为临塘婿范樟题 其一 伊尹
作者：程敏政
朝代：明

三聘幡然出有莘，画图千载见风神。南巢革夏桐宫放，岂是临期促办人。
古贤图四绝为临塘婿范樟题 其三 买臣
作者：程敏政
朝代：明

雪林樵担压双肩，士有穷通节自坚。赢得马前愚妇骇，快心堪笑亦堪怜。
古贤图四绝为临塘婿范樟题 其二 召平
作者：程敏政
朝代：明

金貂并与世尘空，老圃馀情寄郭东。莫笑种瓜生计拙，此心原慕采薇翁。
古贤图四绝为临塘婿范樟题 其四 严光
作者：程敏政
朝代：明

一竿名重子陵滩，风景真宜入画看。却恐禄多归计好，羊裘零落钓矶寒。
古贤图四绝为临塘婿范樟题·伊尹
作者：程敏政
朝代：明

三聘幡然出有莘，画图千载见风神。南巢革夏桐宫放，岂是临期促办人。金貂并与世尘空，老圃馀情寄郭东。莫笑种瓜生计拙，此心原慕采薇翁。雪林樵担压双肩，士有穷通节自坚。赢得马前愚妇骇，快心堪笑亦堪怜。一竿名重子陵滩，风景真宜入画看。却恐禄多归计好，羊裘零落钓矶寒。
古镜行
作者：程敏政
朝代：明

何代青铜没深土，野人得自漳河浒。藓花半蚀未经磨，云是朱砂水银古。暗中忽有光射人，历年想过汉与秦。背刻蛟螭杂鸾雀，制样不似菱花新。良朋寄赠来千里，坐客摩挲惊且喜。共言旧物真是奇，拂拭还收锦囊里。千金有价遇尔难，晓奁不许窥团团。留取他年奉明主，坐使奸谀心胆寒。
可竹轩
作者：程敏政
朝代：明

潇洒将军瘦于竹，一轩可比筼筜谷。清风吹动紫宣毫，更遣孤山春意足。写梅种竹今几秋，冰霜之节元相投。渭川封君不须数，金貂济济传留侯。甲第东偏绝尘扫，曲径回廊连碧筱。随步清芬不厌多，呼童莫剪窗前草。画轴无论宝绘堂，石谱亦似平泉庄。胸中丘壑有真趣，却笑纷纷声利场。偶然坐我脩竹下，细拂琅玕翠堪把。茗盌炉薰客意长，不觉斜阳在檐瓦。我家篁墩溪水湄，年来有俗惭未医。食肉跃马非所愿，与公结社还相期。
可竹轩
作者：程敏政
朝代：明
体裁：古风

潇洒将军瘦于竹，一轩可比筼筜谷。清风吹动紫宣毫，更遣孤山春意足。写梅种竹今几秋，冰霜之节元相投。渭川封君不须数，金貂济济传留侯。甲第东偏绝尘扫，曲径回廊连碧筱。随步清芬不厌多，呼童莫剪窗前草。画轴无论宝绘堂，石谱亦似平泉庄。胸中丘壑有真趣，却笑纷纷声利场。偶然坐我脩竹下，细拂琅玕翠堪把。茗碗炉薰客意长，不觉斜阳在檐瓦。我家篁墩溪水湄，年来有俗惭未医。食肉跃马非所愿，与公结社还相期。
司言仪宾府赏莲二首
作者：程敏政
朝代：明

欲洗新妆渴有馀，偶然凉雨落阶除。圆盘走玉青无赖，叠瓣凝香画不如。词客拟将筒注酒，主人何羡井投车。炎光一扫都成趣，细拂苔墙尽意书。亭亭玉立晚风馀，万种尘缘已尽除。锦向天孙分大巧，色从魔女悟真如。病身为尔新开饮，赏约凭谁更下车。竞与花神留好句，手扳荷叶任情书。
司言仪宾府赏莲二首·其一
作者：程敏政
朝代：明

欲洗新妆渴有馀，偶然凉雨落阶除。圆盘走玉青无赖，叠瓣凝香画不如。词客拟将筒注酒，主人何羡井投车。炎光一扫都成趣，细拂苔墙尽意书。
司言仪宾府赏莲二首·其二
作者：程敏政
朝代：明

亭亭玉立晚风馀，万种尘缘已尽除。锦向天孙分大巧，色从魔女悟真如。病身为尔新开饮，赏约凭谁更下车。竞与花神留好句，手扳荷叶任情书。
司言仪宾府赏菊
作者：程敏政
朝代：明

眼低众芳摇落时，主家犹见菊花枝。偶同远客灯前笑，却后诸公卷里诗。乐趣定期邀月饮，交情谁比傲霜姿。晚香明岁还如故，百遍相招我未辞。
司言仪宾戒酒限韵索诗
作者：程敏政
朝代：明

近闻调息坐轩中，新茗投机药奏功。想是卧薪疏酒盏，故应流水促诗筒。羡君此日盟心切，愧我当时语柄空。到府不须投姓字，纷纷冠盖谢严终。
司言仪宾邀赏莲不赴
作者：程敏政
朝代：明

正坐郊游困宿酲，更申花约了馀情。病躯不带看花分，聊助浇花酒一罂。雨馀凉思绕芳丛，行令还应折翠筒。胜赏未容多客预，一枝原号状元红。
司言仪宾邀赏莲不赴·其一
作者：程敏政
朝代：明

正坐郊游困宿酲，更申花约了馀情。病躯不带看花分，聊助浇花酒一罂。
司言仪宾邀赏莲不赴·其二
作者：程敏政
朝代：明

雨馀凉思绕芳丛，行令还应折翠筒。胜赏未容多客预，一枝原号状元红。
司马司训延至阊门里刘氏园亭夜酌席上有作赠石田先生
作者：程敏政
朝代：明

舟行一月溅春泥，偶到城西似瀼西。客里正难祛俗累，市中何意得幽栖。亭当竹外疑曾到，路绕花间步欲迷。却喜石田同夜话，每容新绢买鹅溪。
吊刘竹东后赋此
作者：程敏政
朝代：明

春泥半拥蓬扉开，萧萧翠竹如新栽。百年老友不复见，旧雨故人空一来。南郢歌工罢瑶瑟，西湖诗板生青苔。感怀欲去重回首，黄柳白鸦增暮哀。
同年小集得云字
作者：程敏政
朝代：明

车马集深巷，寒飙净尘氛。肃登君子堂，晤言得交欣。忆在先皇初，奉对惭謏闻。同榜三百馀，一一扬清芬。俛仰三十年，忽忽惊离群。聚散岂足言，零落悲朝曛。携手仅十人，况有天涯分。幸哉身尚健，无惜杯行勤。我齿后诸公，霜髯倏其殷。兹会宁偶尔，所期在崇文。图报各勉旃，继圣真华勋。张灯出新令，促席矜垆薰。禁鼓屡换更，客颜亦沾醺。月上未忍别，悠然赋停云。
同年范嘉龙御史于大店驿相候叙话良久乃别
作者：程敏政
朝代：明

浮生聚散若飞蓬，驿舍那知此会同。可是故人非白眼，独劳前路驻青骢。云回峻岭朝含日，霜入疏林夜战风。近事匆匆谈不尽，出门车马又西东。
同庚会寿施院使钦
作者：程敏政
朝代：明

曾向西邻暂卜居，羡君供奉几年馀。婴医素出寻常表，朋寿今当五十初。香爱菊花浮盏面，秀看芝草茁庭除。海筹添屋从今始，借取家传肘后书。
吕公洞
作者：程敏政
朝代：明

石洞知何代，门当玉涧湾。潮音疑可听，仙驾杳难攀。暗穴深通海，危亭上据山。吟身贪纵步，遥带夕阳还。
君马黄
作者：程敏政
朝代：明

周穆王，挟造父。乘飞黄，谒王母。晓驰黄泽西，夜宿瑶池浒。一曲蟠桃宴未终，玉帛纷纷向徐土。回首西京路脩阻，纵有飞黄竟何补。君不见汉高侧室儿，能却千里马。拱手垂衣治天下，南粤称臣无叛者。
听涛篇
作者：程敏政
朝代：明

朝听涛，谢公墩，暮听涛，莫愁村。小涛碌碌如鲸翻，大涛殷殷如雷奔。老人来听日忘倦，坐久不觉苔矶温。旁人借问听何有，川上之趣不可论。老人本是林宗孙，江东旧业诗书存。朱颜采采映华发，芙蓉为佩芝为飧。管弦那肯涴双耳，祇来江上清尘烦。六朝遗事渺何许，两岸石齿馀苔痕。逢人不惊爱沙鸟，向舟忽拜随江豚。太平行乐输此老，安得佳致梅花樽。壮哉有子南溟鲲，凌风势与孤凤鶱。他日鼓鬣登龙门，姓名一日闻天阍。老人听此应更喜，寿与江水同沄沄。
听诏
作者：程敏政
朝代：明

交修传有敕，拥陛正冠襟。仁出天心爱，忧垂圣虑深。三言移分野，六事祷桑林。耆俊充庭在，嘉谋傥自今。
吴人张祚母王节妇
作者：程敏政
朝代：明

三十年来妇节完，玉壶清冷逼人寒。松筠自保知心久，桃李空惊入社难。化及乡闾堪树表，教成儿子解承欢。凭谁更续离鸾操，为谱琴声膝下弹。
吴江驿得司马通伯侍御书
作者：程敏政
朝代：明

小住虹桥下，翩然得素书。麈谈如见子，笔阵久降予。山雨朝酲后，江花晚眺馀。鉴湖真有约，归日办篮舆。
呈致政大理仁和夏公
作者：程敏政
朝代：明

风流逋老旧林居，见说曾停长者车。释子仙翁凭结社，水经山志亦成书。笙歌懒逐游人后，院落初更野火馀。独有问奇船误入，时从湖口访樵渔。
周德章驸马府赏海棠
作者：程敏政
朝代：明

冥冥花雾拥回廊，冉冉猩红隔画墙。按谱更谁争有韵，失评空自说无香。莫烧银烛惊春梦，好障丹纱护晓妆。仙种北来初识面，临风？醉九霞觞。
周德章驸马府赏海棠
作者：程敏政
朝代：明
体裁：七言律诗

冥冥花雾拥回廊，冉冉猩红隔画墙。按谱更谁争有韵，失评空自说无香。莫烧银烛惊春梦，好障丹纱护晓妆。仙种北来初识面，临风�醉九霞觞。
周草庭都尉李西涯学士两岁复命同日有诗次韵
作者：程敏政
朝代：明

晓殿金门启，春城玉漏终。才华惊二妙，喜色上重瞳。分署斋心久，连年入对同。欲从歌盛事，迂拙愧唐风。
和严大用尚宝归省诗韵
作者：程敏政
朝代：明

老木清溪旧业存，天涯相望几寒温。南归暂奉三牲养，北拱难忘一饮恩。马首溯风登驿路，鹊声传喜到家门。行边已报春光动，入眼桃花远近村。椿翁同行几人存，莲社诗盟可重温。儤直久劳千里梦，归宁新沐凡重恩。游尘不染金陵道，佳气长浮白下门。知有凤池高咏在，不须重数莫愁村。
和严大用尚宝归省诗韵·其一
作者：程敏政
朝代：明

老木清溪旧业存，天涯相望几寒温。南归暂奉三牲养，北拱难忘一饮恩。马首溯风登驿路，鹊声传喜到家门。行边已报春光动，入眼桃花远近村。
和严大用尚宝归省诗韵·其二
作者：程敏政
朝代：明

椿翁同行几人存，莲社诗盟可重温。儤直久劳千里梦，归宁新沐凡重恩。游尘不染金陵道，佳气长浮白下门。知有凤池高咏在，不须重数莫愁村。
和于府尹景瞻游金山寺诗八首 其七 重游金山寺二首
作者：程敏政
朝代：明
体裁：七言律诗

振衣冲散薜萝烟，豪俊同来忆壮年。酒令肃于盟践土，诗勋奇似勒燕然。排山浪起鸥边雨，绝海云横鸟外天。却望南徐重怀古，一�寒渌奠诸贤。
和于府尹景瞻游金山寺诗八首 寄题金山寺二首 其三
作者：程敏政
朝代：明
体裁：七言律诗

波心千古出楼台，长笑人生几度来。终有寸缘分白社，暂收双足洗黄埃。歌成欲斗潮音起，景胜翻疑海市开。遥指红云过江去，煖风初透北山莱。
和于府尹景瞻游金山寺诗八首 忆金山寺并约友人重游二首 其五
作者：程敏政
朝代：明
体裁：七言律诗

曾过浮玉扣遗踪，劫火年来迹半空。未觉传衣宗印老，却能留带屈坡翁。病惭海鹤身犹健，饮似江鼋力尚雄。胜赏莫教虚胜日，翠鬟须待暮烟笼。
和于府尹景瞻游金山寺诗八首 游金山寺一首 其一
作者：程敏政
朝代：明
体裁：七言律诗

隔岸钟声忽报晴，海霞红拂镜中明。秋亭欲抚南鸿背，夜阁遥瞻北斗平。地迥有泉消醉渴，景多无笔寄吟情。壮游直蹴金鳌顶，小住征帆几日程。
和于府尹景瞻游金山寺诗八首 约游金山寺值风雨不果一首 其二
作者：程敏政
朝代：明
体裁：七言律诗

半夜风涛雪拥洲，水天孤负汉槎游。青山带雨双娥重，白塔凌风一柱浮。野衲漫思迎道左，津人空遣候江头。登临再订他年约，满注春杯扫客愁。
和于府尹景瞻游金山寺诗八首 重游金山寺二首 其七
作者：程敏政
朝代：明

振衣冲散薜萝烟，豪俊同来忆壮年。酒令肃于盟践土，诗勋奇似勒燕然。排山浪起鸥边雨，绝海云横鸟外天。却望南徐重怀古，一？寒渌奠诸贤。
和于府尹景瞻游金山寺诗八首·其八
作者：程敏政
朝代：明

禽声无数说春愁，远客真应续旧游。锦绣江山图上见，金银宫阙镜中浮。花枝照眼红堪摘，水气侵人翠欲流。潦倒正须文字饮，尊前何必锦缠头。
和于府尹景瞻游金山寺诗八首·其六
作者：程敏政
朝代：明

空门依旧瞰潮头，屈指重来两鬓秋。山色有情讥宦辙，江声无计绊离愁。倘从竹里陪佳客，便好尘中说胜游。何似捕鱼人最乐，纱罾长趁夕阳收。
和于府尹景瞻游金山寺诗八首·其四
作者：程敏政
朝代：明

潮落春江倚棹时，一番登览动遐思。长空去鸟人间世，独树危亭画里诗。铜镜未须惊白发，玉壶多遣系青丝。醉来不惧苍苔滑，踏遍南坳与北涯。
和于府尹景瞻游金山寺诗八首·游金山寺一首
作者：程敏政
朝代：明

隔岸钟声忽报晴，海霞红拂镜中明。秋亭欲抚南鸿背，夜阁遥瞻北斗平。地迥有泉消醉渴，景多无笔寄吟情。壮游直蹴金鳌顶，小住征帆几日程。半夜风涛雪拥洲，水天孤负汉槎游。青山带雨双娥重，白塔凌风一柱浮。野衲漫思迎道左，津人空遣候江头。登临再订他年约，满注春杯扫客愁。波心千古出楼台，长笑人生几度来。终有寸缘分白社，暂收双足洗黄埃。歌成欲斗潮音起，景胜翻疑海市开。遥指红云过江去，煖风初透北山莱。潮落春江倚棹时，一番登览动遐思。长空去鸟人间世，独树危亭画里诗。铜镜未须惊白发，玉壶多遣系青丝。醉来不惧苍苔滑，踏遍南坳与北涯。曾过浮玉扣遗踪，劫火年来迹半空。未觉传衣宗印老，却能留带屈坡翁。病惭海鹤身犹健，饮似江鼋力尚雄。胜赏莫教虚胜日，翠鬟须待暮烟笼。空门依旧瞰潮头，屈指重来两鬓秋。山色有情讥宦辙，江声无计绊离愁。倘从竹里陪佳客，便好尘中说胜游。何似捕鱼人最乐，纱罾长趁夕阳收。振衣冲散薜萝烟，豪俊同来忆壮年。酒令肃于盟践土，诗勋奇似勒燕然。排山浪起鸥边雨，绝海云横鸟外天。却望南徐重怀古，一？寒渌奠诸贤。禽声无数说春愁，远客真应续旧游。锦绣江山图上见，金银宫阙镜中浮。花枝照眼红堪摘，水气侵人翠欲流。潦倒正须文字饮，尊前何必锦缠头。
和副詹杨先生府中斋宿忆弟六言八句诗韵二首
作者：程敏政
朝代：明

官舍平临御水，龙楼远见飞檐。坐想先生泚笔，静呼童子钩帘。颜氏心斋已久，杜陵诗律方严。阳春欲和未得，斜日犹悬塔尖。青坊斋宿几度，十年斗杓转东。池草梦回恻恻，泥缄诗寄重重。玄经喜得时听，姜被何须夜同。真似兼葭玉树，不惭瓦缶黄钟。
和副詹杨先生府中斋宿忆弟六言八句诗韵二首·其一
作者：程敏政
朝代：明

官舍平临御水，龙楼远见飞檐。坐想先生泚笔，静呼童子钩帘。颜氏心斋已久，杜陵诗律方严。阳春欲和未得，斜日犹悬塔尖。
和副詹杨先生府中斋宿忆弟六言八句诗韵二首·其二
作者：程敏政
朝代：明

青坊斋宿几度，十年斗杓转东。池草梦回恻恻，泥缄诗寄重重。玄经喜得时听，姜被何须夜同。真似兼葭玉树，不惭瓦缶黄钟。
和吊梅宛陵诗韵
作者：程敏政
朝代：明
体裁：七言律诗

诗垒犹传草木馨，烟云长锁旧池亭。魂游宛下空秋月，客散河阳几曙星。昆体战降孤帜赤，都官名重一衫青。晚生欲附宣州派，惭愧牛辕逐凤軿。
和吊梅宛陵诗韵
作者：程敏政
朝代：明

诗垒犹传草木馨，烟云长锁旧池亭。魂游宛下空秋月，客散河阳几曙星。昆体战降孤帜赤，都官名重一衫青。晚生欲附宣州派，惭愧牛辕逐凤輧。
和吴亚卿道本得孙之作
作者：程敏政
朝代：明

冻雷惊起箨龙儿，老节俄添玉一枝。兆叶仙禽来梦日，喜听英物试啼时。门随北俗长拖锦，宴出闽肴半杂饴。书种有人公意足，霜髯促尔遍方颐。
和屠都宪朝宗止酒之作
作者：程敏政
朝代：明

酒兵一日破重围，读罢初筵愧昨非。亲近药炉新病作，生疏芸简壮心违。众酣转觉官宜禁，我戒宁因佛可依。小啜凤团仍谢客，心旌遥自舞雩归。
和屠都宪朝宗见嘲
作者：程敏政
朝代：明

相隔斋庐百步多，吟筒来速奈君何。已操汉吏三章法，更爱韦郎五字哦。口业未除时破戒，诗禅常定不成魔。野田处处方忧麦，愿和乌台郢上歌。
和州香淋寺浴汤泉
作者：程敏政
朝代：明

山根流出暖汤汤，暗处斜分到石堂。千里风尘消半霎，一团和气霭中央。何年混沌初开窍，此地温柔别是乡。浴罢不知将夜半，老僧频换佛前香。
和提学王侍御明仲游茅山诗韵
作者：程敏政
朝代：明

翠壁分明鬼斧裁，蕊宫亦自化城来。寰中雨罢龙归穴，海上风生鹤唳台。葛令丹垆今寂寞，陶君仙骨此胚胎。病来欲作寻真客，三洞閒披鸟篆猜。
和李太守宗仁二律
作者：程敏政
朝代：明

宵旰忧勤仰圣躬，柏台花县此丹衷。桑村永日催吴茧，棠茇春风听郭公。南亩问农溪涨落，后堂延客市尘空。休言一日朱幡贵，四度民情达帝聪。亭上清风酒力微，亭前雨足菜根肥。枳鸾自合归鹓序，花鸟何能识豸衣。忽转大州承霈渥，便从幽谷扫寒威。相期预斲苍崖石，一代龚黄定可几。
和李太守宗仁二律·其一
作者：程敏政
朝代：明

宵旰忧勤仰圣躬，柏台花县此丹衷。桑村永日催吴茧，棠茇春风听郭公。南亩问农溪涨落，后堂延客市尘空。休言一日朱幡贵，四度民情达帝聪。
和李太守宗仁二律·其二
作者：程敏政
朝代：明

亭上清风酒力微，亭前雨足菜根肥。枳鸾自合归鹓序，花鸟何能识豸衣。忽转大州承霈渥，便从幽谷扫寒威。相期预斲苍崖石，一代龚黄定可几。
和李太守悯雨诗十绝
作者：程敏政
朝代：明

手指庭柯绿未乾，心悬民瘼古来难。一时悯雨传新咏，肉食何人耻宴安。暂屈渊龙起怒雷，三农忧色未全开。休言小雨微沾足，原自贤侯一念来。祝告频繁只自尤，精诚何待舞雩求。心期挽得银河水，一洗穷檐万斛愁。斋心露祷倏经旬，一抚焦枯一怆神。闻说道中停辔日，屡将甘苦问疲民。云上东山雨脚生，耳边长误认溪声。谁言逐客浑閒事，一种难忘畎亩情。瓣香我欲叩苍天，处处民忧亦可怜。古歙未应愁地坼，三吴无计补天穿。十诗愁绝寄情深，字字分明道苦心。薄税轻徭眼前事，拟将方寸作甘霖。东阡南陌语叮宁，旱魃何能抵福星。枯槁半回仍大慰，秋禾连亩翠亭亭。吟筒来自雨师坛，十里澄溪路淼漫。一为田翁传好语，郡侯清德似刘宽。眼中珠玉未为多，奈此忧民遣兴何。愿得天瓢一倾泻，笔端风雨共霶？。
和李太守悯雨诗十绝·其一
作者：程敏政
朝代：明

手指庭柯绿未乾，心悬民瘼古来难。一时悯雨传新咏，肉食何人耻宴安。
和李太守悯雨诗十绝·其七
作者：程敏政
朝代：明

十诗愁绝寄情深，字字分明道苦心。薄税轻徭眼前事，拟将方寸作甘霖。
和李太守悯雨诗十绝·其三
作者：程敏政
朝代：明

祝告频繁只自尤，精诚何待舞雩求。心期挽得银河水，一洗穷檐万斛愁。
和李太守悯雨诗十绝·其九
作者：程敏政
朝代：明

吟筒来自雨师坛，十里澄溪路淼漫。一为田翁传好语，郡侯清德似刘宽。
和李太守悯雨诗十绝·其二
作者：程敏政
朝代：明

暂屈渊龙起怒雷，三农忧色未全开。休言小雨微沾足，原自贤侯一念来。
和李太守悯雨诗十绝·其五
作者：程敏政
朝代：明

云上东山雨脚生，耳边长误认溪声。谁言逐客浑閒事，一种难忘畎亩情。
和李太守悯雨诗十绝·其八
作者：程敏政
朝代：明

东阡南陌语叮宁，旱魃何能抵福星。枯槁半回仍大慰，秋禾连亩翠亭亭。
和李太守悯雨诗十绝·其六
作者：程敏政
朝代：明

瓣香我欲叩苍天，处处民忧亦可怜。古歙未应愁地坼，三吴无计补天穿。
和李太守悯雨诗十绝·其十
作者：程敏政
朝代：明

眼中珠玉未为多，奈此忧民遣兴何。愿得天瓢一倾泻，笔端风雨共霶？。
和李太守悯雨诗十绝·其十
作者：程敏政
朝代：明
体裁：七言绝句

眼中珠玉未为多，奈此忧民遣兴何。愿得天瓢一倾泻，笔端风雨共霶�。
和李太守悯雨诗十绝·其四
作者：程敏政
朝代：明

斋心露祷倏经旬，一抚焦枯一怆神。闻说道中停辔日，屡将甘苦问疲民。
和气致祥卷为黄州刘太守敬之赋次其韵二首 其一 折榴开花
作者：程敏政
朝代：明
体裁：七言律诗

长养无烦九夏风，瑞榴宁与野芳同。根涵勺水凝烟碧，花映窗纱濯露红。郡客屡闻开盛赏，园丁何敢策新功。玄都再入非虚兆，名节班资看两崇。
和气致祥卷为黄州刘太守敬之赋次其韵二首 其二 折梅结实
作者：程敏政
朝代：明
体裁：五言律诗

钤斋传盛事，春意着寒瓶。瑞牒徵刘宠，诗邮到管宁。老枝疏缀白，佳实乱垂青。多少閒花木，勾萌待迅霆。
和气致祥卷为黄州刘太守敬之赋次其韵二首 其二 折梅结实
作者：程敏政
朝代：明

钤斋传盛事，春意着寒瓶。瑞牒徵刘宠，诗邮到管宁。老枝疏缀白，佳实乱垂青。多少閒花木，勾萌待迅霆。长养无烦九夏风，瑞榴宁与野芳同。根涵勺水凝烟碧，花映窗纱濯露红。郡客屡闻开盛赏，园丁何敢策新功。玄都再入非虚兆，名节班资看两崇。
和焦孟阳侍讲经筵宴退韵
作者：程敏政
朝代：明

讲馀开宴日曈瞳，仰荷君王礼意隆。法酝似篘金水绿，宫衣遥射玉阑红。班资间阔亲元老，门榭追趍属上公。致主有心才不逮，十年陈说负天聪。
和石城学士韵送馀姚贾尹宗锡南还
作者：程敏政
朝代：明

城东开宴送离人，笑语风生满座春。贾父政声今卓异，右军词翰几清真。倡酬句与花争发，去住情随酒共亲。召命有期登宪府，姓名先已达严宸。
和答似都宪
作者：程敏政
朝代：明

行台喜读眉山稿，秀句来从建业城。豸笔似争莲社乐，骊珠频烛草堂明。高怀便足降馀子，多病真输老半生。徙倚石阑遥送目，停云无限别来情。
和答吉安顾天锡太守同年
作者：程敏政
朝代：明

篱菊新黄百草枯，天涯相忆共朝晡。一缄秀句题钤阁，千里虹光射镜湖。致主有才淹老守，全身无策笑庸夫。喜闻述职行将近，几日风帆过直沽。
和答屠元勋都宪
作者：程敏政
朝代：明

忽忽沧洲子，京华两见秋。望尘惊市陌，听雨忆江楼。白发欺谁老，黄花慰客留。归心轻过雁，君宠若为酬。
和答屠朝宗都宪见赠之什
作者：程敏政
朝代：明

久幸斯文号一家，我惭学海望中赊。修鳞合附风雷起，朽木那堪雨露加。讲幄寸衷看日稿，宦途多病数年华。缁衣可续知公意，不负崇班帝汝嘉。积书空似邺侯家，白发侵寻岁月赊。清世一官无寸补，湛恩三日愧重加。思从尹谢研家学，敢共卢王斗国华。天语不忘供奉辈，涓埃何力称褒嘉。诗筒来自大夫家，路转东城一径赊。珠玉在缄光照映，龙蛇随笔影交加。君才入眼真无敌，我屋从今倍有华。拟泼旧醅酬近约，晚秋风日正清嘉。
和答屠朝宗都宪见赠之什·其一
作者：程敏政
朝代：明

久幸斯文号一家，我惭学海望中赊。修鳞合附风雷起，朽木那堪雨露加。讲幄寸衷看日稿，宦途多病数年华。缁衣可续知公意，不负崇班帝汝嘉。
和答屠朝宗都宪见赠之什·其三
作者：程敏政
朝代：明

诗筒来自大夫家，路转东城一径赊。珠玉在缄光照映，龙蛇随笔影交加。君才入眼真无敌，我屋从今倍有华。拟泼旧醅酬近约，晚秋风日正清嘉。
和答屠朝宗都宪见赠之什·其二
作者：程敏政
朝代：明

积书空似邺侯家，白发侵寻岁月赊。清世一官无寸补，湛恩三日愧重加。思从尹谢研家学，敢共卢王斗国华。天语不忘供奉辈，涓埃何力称褒嘉。
和答庄定山年兄
作者：程敏政
朝代：明

江外千峰剧九疑，梦回真见定山时。翠交草色春常在，活遍鱼苗水不知。素履只安持敬法，丹心都入愿丰诗。停云极目溪亭上，小圃群芳正陆离。
和答朝宗都宪问难之作
作者：程敏政
朝代：明

寓言娲石本诬天，名教先应罪七贤。吴斧可当新月鉴，秦灰那复故宫传。凤筒久慕轩皇奏，雁札曾因汉使传。紫府列衔吾未敢，官曹无事即神仙。弭灾惟敬莫呼天，牧爱无方首荐贤。未暇王田论？亩，可怜民爨及榱椽。休论协本箕畴在，异学衰因孔教传。千古铸颜真锻手，纷纷流俗漫师仙。
和答朝宗都宪问难之作·其一
作者：程敏政
朝代：明

寓言娲石本诬天，名教先应罪七贤。吴斧可当新月鉴，秦灰那复故宫传。凤筒久慕轩皇奏，雁札曾因汉使传。紫府列衔吾未敢，官曹无事即神仙。
和答朝宗都宪问难之作·其二
作者：程敏政
朝代：明

弭灾惟敬莫呼天，牧爱无方首荐贤。未暇王田论？亩，可怜民爨及榱椽。休论协本箕畴在，异学衰因孔教传。千古铸颜真锻手，纷纷流俗漫师仙。
和答朝宗都宪问难之作·其二
作者：程敏政
朝代：明
体裁：七言律诗

弭灾惟敬莫呼天，牧爱无方首荐贤。未暇王田论�亩，可怜民爨及榱椽。休论协本箕畴在，异学衰因孔教传。千古铸颜真锻手，纷纷流俗漫师仙。
和答李太守祷祈十日晴有验
作者：程敏政
朝代：明

夜坛祈罢晓开晴，似与天公有宿盟。惊道一旬回白日，可知方寸为苍生。新秧莳处期秋稔，残麦收来足岁耕。喜极载赓循吏句，田翁相慰不胜情。
和答河间李主事旦
作者：程敏政
朝代：明

伏腊年来尽可支，鸡栖豚栅拥茅茨。病魔却苦无虚日，酒量那能及往时。一任野翁閒竞席，几将衰发笑临池。饮情只有看山约，百遍相招总不辞。欲返瀛东力未支，天涯相望一茅茨。逢人话到桑麻后，羡子书言社稷时。开径不当驰马地，濯缨谁共狎鸥池。他年径造非生客，寄语山童莫漫辞。
和答河间李主事旦·其一
作者：程敏政
朝代：明

伏腊年来尽可支，鸡栖豚栅拥茅茨。病魔却苦无虚日，酒量那能及往时。一任野翁閒竞席，几将衰发笑临池。饮情只有看山约，百遍相招总不辞。
和答河间李主事旦·其二
作者：程敏政
朝代：明

欲返瀛东力未支，天涯相望一茅茨。逢人话到桑麻后，羡子书言社稷时。开径不当驰马地，濯缨谁共狎鸥池。他年径造非生客，寄语山童莫漫辞。
和答福建提学宪副罗明仲旧寅长
作者：程敏政
朝代：明

蕉鹿当年亦漫惊，肯将家学负平生。六经药我苍颜在，万古行天白日明。多病一廛初去国，几人三馆旧同盟。春风桃李闽南路，谁道黄金不可成。
和答郑廷纲通政
作者：程敏政
朝代：明

银台名重两京传，三载功高翰墨筵。南去地瞻钟阜近，北来人仰郑公贤。推恩喜奉回銮锦，赠别思临洗句泉。多士只今窥大业，肯从江海计流年。
和许侍御李节推登九华山诗韵二首
作者：程敏政
朝代：明

遥揖山灵感物华，翠微深处欲移家。千峰列戟疑无地，一涧浮春忽有花。世外丹青开栋宇，空中鸡犬隔烟霞。归装尚橐宫衣在，村酿犹堪几度赊。细从云外数奇峰，九朵芙蓉翠万重。月上老猿攀石葛，雨晴驯鹿卧沙茸。谪仙诗重天池锦，霸相身惭雪涧松。玉洞秘函无恙否，他时容启绿苔封。
和许侍御李节推登九华山诗韵二首·其一
作者：程敏政
朝代：明

遥揖山灵感物华，翠微深处欲移家。千峰列戟疑无地，一涧浮春忽有花。世外丹青开栋宇，空中鸡犬隔烟霞。归装尚橐宫衣在，村酿犹堪几度赊。
和许侍御李节推登九华山诗韵二首·其二
作者：程敏政
朝代：明

细从云外数奇峰，九朵芙蓉翠万重。月上老猿攀石葛，雨晴驯鹿卧沙茸。谪仙诗重天池锦，霸相身惭雪涧松。玉洞秘函无恙否，他时容启绿苔封。
和镜川学士东阁静坐之什
作者：程敏政
朝代：明

閤门交处迥分途，十二朱廊白石趺。坐借病身双足敛，稿翻经学寸心孤。雅音不数巴人倡，拙手空惭晋帖模。儤直有期陪笑语，柳梢春色半昭苏。
和韵
作者：程敏政
朝代：明

驹隙纷纷走凤梭，东篱花事未蹉跎。久便吏隐真成趣，不解诗禅也伏魔。周法尽除山泽禁，汉庭将复孝廉科。比来五负登高会，青镜霜毛积渐多。
和韵萧文明给事留别
作者：程敏政
朝代：明

一日春风满帝京，独怜回首送君行。恩纶已觉苏凋瘵，谪籍终应雪姓名。都下旧桃留赏约，道旁新柳识离情。瘴乡山水原多幸，嬴得珠玑照眼明。
和韵谢王国宾司言
作者：程敏政
朝代：明

幻身依佛寄城东，颜色犹疑在眼中。一霎电光生死易，百年春梦古今同。宿缘有分思重结，幽壤无情恨莫通。多谢故人王逸少，独来挥泪向西风。
咏史十四首
作者：程敏政
朝代：明

重华受尧禅，揖让何雍雍。奉尧若考妣，臣道尽始终。夏王继虞统，心与重华同。汉家逆操子，亦欲希前踪。如何臣故主，贬号山阳公。周公作周礼，本以致太平。后来讲求者，往往乱自生。一悲新室篡，再苦新法行。善哉豫公语，万古当作程。关雎与麟趾，此化何时明。寄生根不牢，蜾裸种还异。当时浪自喜，久远安可计。鄙哉文信侯，蕞尔琅琊吏。坐令秦晋史，半作他人帝。厉阶谁所启，剿灭固天意。独喜赵王孙，世主沙漠地。霸王弑义帝，汉祖诛元勋。君臣道既绝，可得全其身。平生固不同，毕竟同一死。不知垓下剑，何似淮南矢。王陵在汉军，母伏剑于楚。赵苞守渔阳，母作鲜卑虏。二子皆名臣，忍独遗其母。忠孝有偏重，贤者当自处。我爱徐元直，翩然别新主。大狱考巫蛊，穷兵击狂胡。壮心一朝悔，刚断今古无。轮台诏西极，望苑起后湖。朝歌罔怪者，社稷终为墟。世祖中兴主，手拯三纲颓。温温东海王，废弃同草莱。子房致园绮，国本无惊猜。乃知隆准公，决断何雄哉。邓侯奉朝请，严生归钓台。高光可并驾，史论空喧豗。孔明讨汉贼，凛凛三代师。广厦既已倾，一木安可支。想象鞠躬志，惨澹风云姿。亦有王将军，举义何孜孜。伐陈奉孱主，百折无回辞。嗟哉古烈士，万世同一时。犍为李孝子，本是汉家人。不受邺中诏，名节今古闻。胡为让官表，自称伪朝臣。我欲删此语，庶作无瑕珍。客言且勿删，不见扬子云。已受中散禄，更上美新文。洸洸死后名，赫赫生前功。古来贤达士，谦伐心靡同。洒涕岘山顶，沈碑襄水中。惜哉羊与杜，此念何匆匆。炀帝伐炀公，亲自提戈戟。殷鉴尚不远，何况目所击。如何大业纪，半是亡陈迹。由来昏德主，先后同一失。所惜贞观君，再发辽东役。太宗内巢妇，不惧辰嬴耻。后来聘充华，闻谏即能止。昏昏复昭昭，哲后固如此。古云狂作圣，敛袂观唐史。赵氏有家法，不戮士大夫。秦济两宗王，恨骨犹号呼。亲亲既如此，朝野将何如。飞愚社稷臣，东澈周孔徒。一朝恣砧斧，不啻厖与猪。宋人善粉饰，此语良不诬。宏范北元帅，世杰南将军。两人本兄弟，奉主各致身。厓山？风起，顷刻生死分。烈烈万古忠，矫矫一世勋。我方编二史，执笔扬其芬。
咏史十四首·其一
作者：程敏政
朝代：明

重华受尧禅，揖让何雍雍。奉尧若考妣，臣道尽始终。夏王继虞统，心与重华同。汉家逆操子，亦欲希前踪。如何臣故主，贬号山阳公。
咏史十四首·其七
作者：程敏政
朝代：明

世祖中兴主，手拯三纲颓。温温东海王，废弃同草莱。子房致园绮，国本无惊猜。乃知隆准公，决断何雄哉。邓侯奉朝请，严生归钓台。高光可并驾，史论空喧豗。
咏史十四首·其三
作者：程敏政
朝代：明

寄生根不牢，蜾裸种还异。当时浪自喜，久远安可计。鄙哉文信侯，蕞尔琅琊吏。坐令秦晋史，半作他人帝。厉阶谁所启，剿灭固天意。独喜赵王孙，世主沙漠地。
咏史十四首·其九
作者：程敏政
朝代：明

犍为李孝子，本是汉家人。不受邺中诏，名节今古闻。胡为让官表，自称伪朝臣。我欲删此语，庶作无瑕珍。客言且勿删，不见扬子云。已受中散禄，更上美新文。
咏史十四首·其二
作者：程敏政
朝代：明

周公作周礼，本以致太平。后来讲求者，往往乱自生。一悲新室篡，再苦新法行。善哉豫公语，万古当作程。关雎与麟趾，此化何时明。
咏史十四首·其五
作者：程敏政
朝代：明

王陵在汉军，母伏剑于楚。赵苞守渔阳，母作鲜卑虏。二子皆名臣，忍独遗其母。忠孝有偏重，贤者当自处。我爱徐元直，翩然别新主。
咏史十四首·其八
作者：程敏政
朝代：明

孔明讨汉贼，凛凛三代师。广厦既已倾，一木安可支。想象鞠躬志，惨澹风云姿。亦有王将军，举义何孜孜。伐陈奉孱主，百折无回辞。嗟哉古烈士，万世同一时。
咏史十四首·其六
作者：程敏政
朝代：明

大狱考巫蛊，穷兵击狂胡。壮心一朝悔，刚断今古无。轮台诏西极，望苑起后湖。朝歌罔怪者，社稷终为墟。
咏史十四首·其十
作者：程敏政
朝代：明

洸洸死后名，赫赫生前功。古来贤达士，谦伐心靡同。洒涕岘山顶，沈碑襄水中。惜哉羊与杜，此念何匆匆。
咏史十四首·其十一
作者：程敏政
朝代：明

炀帝伐炀公，亲自提戈戟。殷鉴尚不远，何况目所击。如何大业纪，半是亡陈迹。由来昏德主，先后同一失。所惜贞观君，再发辽东役。
咏史十四首·其十三
作者：程敏政
朝代：明

赵氏有家法，不戮士大夫。秦济两宗王，恨骨犹号呼。亲亲既如此，朝野将何如。飞愚社稷臣，东澈周孔徒。一朝恣砧斧，不啻厖与猪。宋人善粉饰，此语良不诬。
咏史十四首·其十二
作者：程敏政
朝代：明

太宗内巢妇，不惧辰嬴耻。后来聘充华，闻谏即能止。昏昏复昭昭，哲后固如此。古云狂作圣，敛袂观唐史。
咏史十四首·其十四
作者：程敏政
朝代：明

宏范北元帅，世杰南将军。两人本兄弟，奉主各致身。厓山？风起，顷刻生死分。烈烈万古忠，矫矫一世勋。我方编二史，执笔扬其芬。
咏史十四首·其十四
作者：程敏政
朝代：明
体裁：古风

宏范北元帅，世杰南将军。两人本兄弟，奉主各致身。厓山�风起，顷刻生死分。烈烈万古忠，矫矫一世勋。我方编二史，执笔扬其芬。
咏史十四首·其四
作者：程敏政
朝代：明

霸王弑义帝，汉祖诛元勋。君臣道既绝，可得全其身。平生固不同，毕竟同一死。不知垓下剑，何似淮南矢。
哀灵椿卷为徐中行赋
作者：程敏政
朝代：明

鸡絮香残剑影空，一抔遥隔帝城东。夜深自有招魂些，树脚川声树杪风。坟草青青岁月多，独馀庭树影婆娑。他时结綵缠修干，重续徐卿二子歌。
哀灵椿卷为徐中行赋·其一
作者：程敏政
朝代：明

鸡絮香残剑影空，一抔遥隔帝城东。夜深自有招魂些，树脚川声树杪风。
哀灵椿卷为徐中行赋·其二
作者：程敏政
朝代：明

坟草青青岁月多，独馀庭树影婆娑。他时结綵缠修干，重续徐卿二子歌。
哭亡弟克宽于南山堂僧舍
作者：程敏政
朝代：明

寸心如折泪如麻，恨杀鸰原日易斜。黄卷有期承世业，朱颜无分乐年华。佛前已悟身为幻，梦里长惊目是花。千里远来多为汝，有灵今夕定还家。
哭坦侄二首
作者：程敏政
朝代：明

两地惊心最可怜，别来长梦抱儿眠。岂知一段青云器，只向人间住八年。恸指苍天泪两垂，海枯难尽竹林悲。床头几卷残书册，一世辛勤付与谁。
哭坦侄二首·其一
作者：程敏政
朝代：明

两地惊心最可怜，别来长梦抱儿眠。岂知一段青云器，只向人间住八年。
哭坦侄二首·其二
作者：程敏政
朝代：明

恸指苍天泪两垂，海枯难尽竹林悲。床头几卷残书册，一世辛勤付与谁。
商茂霖主事请饮魁星楼喜晴
作者：程敏政
朝代：明

危楼高出孔墙东，星彩常拖万丈虹。圣化喜沾三日雨，客谈真动四筵风。人听弦诵如尘外，天与江山入画中。无限诗情惭句拙，晚鸦遥点夕阳红。
喜同年屠朝宗都宪卜居正得宾之旧宅次韵
作者：程敏政
朝代：明

几年离合诵停云，此日叨随燕贺群。名重柏台同鲍隶，寿期椿府似茅君。旧堂主尚多情在，新曲谁当善颂闻。谈笑不妨清漏促，帝城春色喜初分。
喜晴
作者：程敏政
朝代：明

山灵应识我重来，溪雾林霏次第开。周道暗尘如水净，汉陵佳气逐阳回。先朝驻马留斋殿，何处呼鹰有猎台。预恐阴何诗力健，拥炉无计拨寒灰。
喜雨与汪伯谐刘希贤吴原博同寅联句
作者：程敏政
朝代：明

九重一念格穹苍，蓦地阴云起兑方。檐溜即看浑似注，市尘那得更如狂。遥知陇麦回新绿，细觉宫槐缀嫩黄。明日趋朝同拜贺，颂声应喜动岩廊。破柱雷声送雨来，眼前生意遍枯荄。祷祠汉室惭方士，调燮商家待相才。此日亭成谁志喜，早时诗就不劳催。逼人清气知何许，频觉烦襟满坐开。天际阴云散复联，并将风雨作丰年。溯风群燕衣犹湿，溅水新荷叶正圆。草野久怜农望切，桑林初识圣心虔。莫教夕蝀轻相妒，拟挽天瓢一霈然。满院凉风透葛衣，雨馀轻扇不须挥。斋居静觉心无累，吟榻清期愿不违。瓦鼎日长烟篆袅，铜壶天远漏声稀。莱羹茗盌同三宿，诗阵堂堂未解围。
喜雨与汪伯谐刘希贤吴原博同寅联句·其一
作者：程敏政
朝代：明

九重一念格穹苍，蓦地阴云起兑方。檐溜即看浑似注，市尘那得更如狂。遥知陇麦回新绿，细觉宫槐缀嫩黄。明日趋朝同拜贺，颂声应喜动岩廊。
喜雨与汪伯谐刘希贤吴原博同寅联句·其三
作者：程敏政
朝代：明

天际阴云散复联，并将风雨作丰年。溯风群燕衣犹湿，溅水新荷叶正圆。草野久怜农望切，桑林初识圣心虔。莫教夕蝀轻相妒，拟挽天瓢一霈然。
喜雨与汪伯谐刘希贤吴原博同寅联句·其二
作者：程敏政
朝代：明

破柱雷声送雨来，眼前生意遍枯荄。祷祠汉室惭方士，调燮商家待相才。此日亭成谁志喜，早时诗就不劳催。逼人清气知何许，频觉烦襟满坐开。
喜雨与汪伯谐刘希贤吴原博同寅联句·其四
作者：程敏政
朝代：明

满院凉风透葛衣，雨馀轻扇不须挥。斋居静觉心无累，吟榻清期愿不违。瓦鼎日长烟篆袅，铜壶天远漏声稀。莱羹茗盌同三宿，诗阵堂堂未解围。
喜雨与汪伯谐刘希贤吴原博同寅联句·其四
作者：程敏政
朝代：明
体裁：七言律诗

满院凉风透葛衣，雨馀轻扇不须挥。斋居静觉心无累，吟榻清期愿不违。瓦鼎日长烟篆袅，铜壶天远漏声稀。莱羹茗碗同三宿，诗阵堂堂未解围。
喜雨柬张令君
作者：程敏政
朝代：明

稻陇尘飞早日红，不堪秋事渐成空。好风忽送千山雨，戾气全收百丈虹。父老欢声随地起，令君诚意与天通。他年欲续循良传，野史先书第一功。
嘉兴拜先师吕文懿公冢以陈无已丘园无起日江汉有东流诗韵敬赋十首
作者：程敏政
朝代：明

隔地三千里，违颜十八秋。悠悠生死恨，今日过林丘。先皇临御日，夫子最蒙恩。共说青山下，双麟表墓园。已别门墙久，犹能识旧奴。遗书三万轴，还似旧时无。鹤发太夫人，见我动容喜。再拜升高堂，怀贤不能起。夫子虽云亡，未绝词垣笔。尚有代言书，昭昭比星日。一代吕家府，风流重此邦。重来还记取，双户对寒江。之子读遗经，青年盛文翰。皦皦丹凤雏，居然立霄汉。夫子本清白，芳名亦难朽。岂无富贵家，灰飞竟何有。滥逐门生后，何才辅两宫。百年含愧处，此道不曾东。一瓣香难致，官亭促去舟。船窗应作梦，清泪早先流。
嘉兴拜先师吕文懿公冢以陈无已丘园无起日江汉有东流诗韵敬赋十首·其一
作者：程敏政
朝代：明

隔地三千里，违颜十八秋。悠悠生死恨，今日过林丘。
嘉兴拜先师吕文懿公冢以陈无已丘园无起日江汉有东流诗韵敬赋十首·其七
作者：程敏政
朝代：明

之子读遗经，青年盛文翰。皦皦丹凤雏，居然立霄汉。
嘉兴拜先师吕文懿公冢以陈无已丘园无起日江汉有东流诗韵敬赋十首·其三
作者：程敏政
朝代：明

已别门墙久，犹能识旧奴。遗书三万轴，还似旧时无。
嘉兴拜先师吕文懿公冢以陈无已丘园无起日江汉有东流诗韵敬赋十首·其九
作者：程敏政
朝代：明

滥逐门生后，何才辅两宫。百年含愧处，此道不曾东。
嘉兴拜先师吕文懿公冢以陈无已丘园无起日江汉有东流诗韵敬赋十首·其二
作者：程敏政
朝代：明

先皇临御日，夫子最蒙恩。共说青山下，双麟表墓园。
嘉兴拜先师吕文懿公冢以陈无已丘园无起日江汉有东流诗韵敬赋十首·其五
作者：程敏政
朝代：明

夫子虽云亡，未绝词垣笔。尚有代言书，昭昭比星日。
嘉兴拜先师吕文懿公冢以陈无已丘园无起日江汉有东流诗韵敬赋十首·其八
作者：程敏政
朝代：明

夫子本清白，芳名亦难朽。岂无富贵家，灰飞竟何有。
嘉兴拜先师吕文懿公冢以陈无已丘园无起日江汉有东流诗韵敬赋十首·其六
作者：程敏政
朝代：明

一代吕家府，风流重此邦。重来还记取，双户对寒江。
嘉兴拜先师吕文懿公冢以陈无已丘园无起日江汉有东流诗韵敬赋十首·其十
作者：程敏政
朝代：明

一瓣香难致，官亭促去舟。船窗应作梦，清泪早先流。
嘉兴拜先师吕文懿公冢以陈无已丘园无起日江汉有东流诗韵敬赋十首·其四
作者：程敏政
朝代：明

鹤发太夫人，见我动容喜。再拜升高堂，怀贤不能起。
四仙图为栗之题
作者：程敏政
朝代：明

不见升天翼，冷然解御风。当时观水趣，可与仲尼同。七贤何代士，同作过关人。或是逃名者，联翩起避秦。东海如清浅，蟠桃更熟无。谁于天际路，飞舄见双凫。仙奕心难静，经年事手谈。倚门千古恨，谁似烂柯憨。
四日大雪过新岭时山斗梦吉侄孙侍行
作者：程敏政
朝代：明

老天开异境，琼岛落尘寰。鸟没黄云外，人行玉树间。石陉翻齿齿，冰溜激潺潺。剩得新诗料，奇观慰往还。
四日早听郊戒复陪庙享次韵李宾之学士
作者：程敏政
朝代：明

衣冠晨立陛西东，有诏斋明对竹宫。鹓序复从陪祼享，鸾旂早已动灵风。五门昼下铜壶转，九庙春回玉辂通。圣敬未遑先饮福，南郊三日待升中。
四月二十八日起屡赐鲜笋青梅鲥鱼枇杷杨梅雪梨鲜藕
作者：程敏政
朝代：明

都城三伏暑方炎，天上分鲜我亦沾。缄发紫泥留榼筥，香生青箬带冰盐。南舟远贡来何数，北客初尝味更添。为感岁时翻赐帖，不知残日下疏帘。